text:
Waranq jakawinakar qhispiyañax janiw waranq ch’uxña qullqikañapati. África markatx pä yatiqirinakax jichhaw uñacht’ayapxi kunjamas juk’akispa mä 59 sintawukaspas ukham mayaqhip uraqinkir jaqinakar jakayañatakixa, uk ukhamañapatakix mä pastilla de jawun ukampikiw lurt’asispa.
Burkina Faso markataw Dembele ukhamarak Gerard Niyondiko qullirinakaxa, Burundi markanaw yuritäna, jupanakax Instituto Internacional de Ingeniería Medioambiental ukat umxat. Dembele ukhamarak Niyondiko jupanakax janiw jan chhujchu uñt’apkiti, África Subsahariana markanx mayïr laykuw jiwañatakixa. Uraqpachanx Sapa maraw mä 600.000 jaqiw malaria usump jiwi aka usux parasitut uñstiri, ukxarux muskitun mich’ipchiq katkatasiriwa. Aka usux junt’uptayasi, qarjayasi, waq’aqiyasi, ukhamarak p’iqi usuyasi.
Uka usu chhaqtayañ yanapañatakix pachp markan Dembele ukhamarak Niyondiko jupanakax mä jawun ch’uxña quranakampikiw musapxatayna, ñä manteca de karité jan ukax aceite de hierba limón ukanakax usu apnaqir muskitunak jark’aqasiñataki. Sutiyapxataynawa “Faso soap” (Jabón Faso). Uka amuyux wali jiwakiwa kunakitix ch’ikhi amuyu ukhamarak wali jasakiwa:
Uka amuyur yanapapañatakixa, Berkeley markanx khä Concurso Global Emprendedoranakatakiw Sociales de la Universidad de California ukanx jichhaw Dembélé ukhamarak Niyondiko jupanakar 26.500 dólares ch’uxña qullqimpiw luqtapxatayna.
Ciencia ukax lup’iw utji ukjax jasakiwa sasinw Hugo Jalinière jupax sawayi, jupax mä reportero científico de Sciences et Avenir mä revista científica francesa:
Le savon possède deux caractéristiques: D’abord, une capacité à repousser les moustiques par son odeur. Mais il contient également un composant intérieur qui tue les larves et empêche leur prolifération dans les eaux stagnantes. Les tests effectués sur un échantillon de la population à Ouagadougou se sont en tous cas révélés assez concluants.
Jawunax pächiqaw jark’aqi: samanapampi ukhamarak manqhin mä yä utji ukanakax larwanakarx jiwayi ukhamarak jan mayamp uma qutt’atanakan sartañapataki. Insayunak Ouagadougou markachirinakxat lurt’atax [capital de Burkina Faso] wali nayrar sartirjamawa.
200 waranq waranqanakaw chujchump katkatayatax utji, ukhamakipanx ñä 660.000 jiwatanakaw uñsu. Janiraw chujchutak wakunax utjkiti, ukhamakipanst walxa chujchu jark’aqañ qullanak utjkipanx, janiw mä q’alpach parasitunak apnaqir muskitunakar jark’aqir utjkiti ukat aka markanx jark’aqirinakax jan katkatayasiñatak apnaqataxa.
Siyintiphikunakax walpuniw quranakamp jark’aqirinak luratxat yatxatapxi muskitunak jark’aqañataki. Sarah Moore, mä siyintiphika khä Escuela de Higiene ukat Medicina Tropical de Londres ukat siwa uka jark’aqirinakax wali askiw sartaski uka markana, ukhamarus uka jark’aqirix wali uñt’ataxiwa:
The field of plant-based repellents is moving forward as consumers demand means of protection from arthropod bites that are safe, pleasant to use and environmentally sustainable. It is also extremely fertile due to wealth of insecticidal compounds found in plants as defences against insects. The modern pyrethroids that are the mainstay of the current malaria elimination program that is making excellent progress are harmless to mammals.
Quranakam lurat Jark’aqirinkax nayrankaskiwa kunakitix alirinakax mayipxiwa artrópodos mich’inak chiqsas jark’aqiri. Ukhamarus wali askiwa kunakitix walxa insecticidas kumpunintinakanirakiwa ukanakax quranakankariwa insiktunakar jark’aqañataki. Piretroides modernos ukanakax, jichha programa kunalaykutix chujchu chhaqtayañataki ukax wali sumaw nayrar sartaskaki, ukax ñuñurinakarx janiw kuns kamachkaniti.
Dembélé ukhamarak Niyondiko jupanakan chuymapankiwa kunakitix qullqïniw chujchur chhaqtayañatakixa. Burundi markanx Niyondiko yurïwipanx, anchhitax markachirinakax mä jach’a t’aqhisiwtaypinkaskiwa ukhamarak uka markax 167 ukja jakhuwinaw ukja jakhuwinaw uñjasi 177 markanaktaypina ukax Índice de Desarrollo Humano de la ONU ukana. Burkina Faso markax ñä jichhakiw agitación política ukapat pasaski ukhamarak urunx ñä chikat markachirinakaw mä urux 1,25 dólares ukhampikiw qamapxi.
África markanx Kawkir qullas chujchutakix lurañjamañapawa ukhamark alañjamañapawa, kunakitix uka markan historiaparjam ukhamarak nayrar misthutaparjama. Ukham l’upisaw Dembélé ukhamarak Niyondiko jupanakax ukarjam jawun Faso lurapxatayna ukhamat juk’a qullqimpik alaqasiñataki.
Pruyiktux juk’ampirus wal munasisk ukxaruw purini, kunjamakitix Red de Resistencia Antimalárica Mundial ukax jichhaw jichhaw atwirtitayna khä agencias sanitarias ukanakarux kunakitix walxaptiwa risistinsiyax khä droga antimalárica artimisinina uk alañatakixa:
As of February 2015, artemisinin resistance has been confirmed in 5 countries [..] In the large majority of sites, patients with artemisinin-resistant parasites still recover after treatment, provided that they are treated with an ACT containing an effective partner drug. However, along the Cambodia-Thailand border, P. falciparum has become resistant to almost all available antimalarial medicines. There is a real risk that multidrug resistance will soon emerge in other parts of the subregion as well.
Anata phaxsin 2015 maranx 5 markanaw artemisinina ukax uñjasi […] nä q’alpach markachirin jakawipanaw parasitun usutanakax atipjanipxapxi, khä artisininan jichhaw tratamintump waliptasipki, siti mä tirapiya uñjatapchi, ukat ukan utjchi mä droga ukhax iphiktiwa. Jan ukhamakipansti, Camboya qurpanx-Tailandia, Plasmodium falciparum ukanx risistipxataynawa ñä q’alpach antimalarikas qullanak utjirinakaru. Uka multidroga risistinsiyax jakha jisk’a markanakan uñsurjamarakiwa.
Dembélé ukhamarak Niyondiko jupanakax yatipxiwa kunakitix jaya thakhiw sarañaski, ukhamakipanx nayrar sarantañatakix wakichatapt sapxiwa. Dembélé jupax janiw usur chhaqtayañakikit siwa; juk’ampirus África markar ispiransa jutïripatak churañatakiwa. Berkeley markan Universidad de California Luqtaw atipt’at sänwa:
Je suis très content que ce prix revienne en Afrique et particulièrement au Burkina Faso. C’est la première fois qu’une équipe non américaine remporte ce prix. C’est la fierté pour la jeunesse, c’est la fierté pour l’Afrique. Ça doit encourager la jeunesse à aller de l’avant.
Wali k’uchitw kunakitix aka luqtawix África markatak juk’ampirus Burkina Faso markatakix mä jikxatawiniwa. Jichhapuniw mä jan estadounidense ikipux atipt’i. África markankir waynanakatix aka luqtawix mä unurawa. Ukax juk’amp nayrar sartañatakiw uñtayañapa.


c: text/html

text:
Akasti, Bolivia markana historia sarnaqawipa uñtawiwa indígena uñtampi. “Apupachakamayu”, sata Asociación de Historiadores Indígenas organizacionaxa, Universidad Mayor de San Andrés, La Paz markata, ukhamaraki amazonía uksa chiqanakat kunanakampi mayachtatawa.
Jose Mollo, historiador tataxa, siwa, organist’asipxtwa siglo XX qallta maranaka, “markasana historia sarnaqawinaka chiqäki uk yayiyañaataki, jani yatiyapki uka historia yatiyañataki.
Ukama historia thaqawinxa jikxtasiwa cacica María Lusa jupana utjawipata, siglo 17 ukja maranakana khaysa europa markanakana.
1990 maransti, Francia markankir ma historiador tataxa, siwa, uka warmisti wali qamasani warminwa sasa.
Ukampisa sarnaqawipata juk’ampi yatxatasaxa, yatisiwa wali chamätana Juan Moya jupampi utjatäna ukaxa.
Pedro Callisaya historiador tatax siwa, “Moya, Lusa ukhamaraki familianakapampixa, wali uraqinakxat ch’axwapxatana, indigenanakampixa”, sasa.
Jupa pachpa historiador tataxa, Mariano Quispe achachilanakapan sarnaqawipxata yatxatatana, periodiconakana khuchutanakata, ukhamaraki ukja pachanakan carlenanakan informenaka lurapxatana ukanak uñakipasina.
Ukansti jikxatatanawa, kunjamsa achachilapaxa ma tama jaqinakampixa 1930 ukja maranakaxa comunarionakaru ullaña qillqaña yatichapxatana, altiplano ukhamaraki valles uraqinakana chuquiagu markana.
Ukamipansti, “comunistata” juchañchatawa carcelaru jist’antata jikxatasipxatäna.
Quispe tataxa, 1993 ukja marawa carcelana jiwatäna. (PÚLSAR/IPS)

robotstxt: allowed

filter: keep


text:
Kachimayu jisk'a t'aqa suyu
Kachimayu jisk'a t'aqa suyu; (kastilla arupi: Distrito de Cachimayo) nisqaqa huk Jisk'a t'aqa suyu Anta jisk'a suyupi, Qusqu jach'a suyupi, Piruw jach'a markapi.
Utjirinaka
Nayra sarnaqäwi[trukaña | chimp askichaña]
Kamasqa Llamayu phaxsi 15 1970 mara, Juan Velasco Umalliq.
Uraqipa[trukaña | chimp askichaña]
Markanaka - Uchuy markanaka[trukaña | chimp askichaña]
Nayriri Kachimayu markam.
Qullqinchäwi[trukaña | chimp askichaña]
Jaqinakapa[trukaña | chimp askichaña]
2 0378 jaqi (1 003 chacha, 1 034 warmi)
Yupaychäwi[trukaña | chimp askichaña]
Markap amachana santun[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: Natividad Adrián Cusihuamán Mañaccasa, Partido Aprista Peruano.
- 2007-2010: Cirilo Quispe La Torre.
Kaypipas qhaway[trukaña | chimp askichaña]
Hawa t'inkinaka[trukaña | chimp askichaña]
- Commons katt'ana uñnaqa Kachimayu.
- Kachimayu Munisipyu
- INEI Piruw


text:
Umati jisk'a t'aqa suyu
Umati jisk'a t'aqa suyu; (kastilla arupi: Distrito de Omate) nisqaqa huk Jisk'a t'aqa suyu General Sánchez Cerro jisk'a suyupi, Moqwegwa jach'a suyupi, Piruw jach'a markapi.
Utjirinaka
Nayra sarnaqawi[trukaña | chimp askichaña]
Kamasqa 1823 mara.
Uraqita[trukaña | chimp askichaña]
Markanaka - Uchuy markanaka[trukaña | chimp askichaña]
Nayriri Umati markam
Waki[trukaña | chimp askichaña]
Jaqinaka[trukaña | chimp askichaña]
3 900 jaqi (1 975 chacha, 1 925 warmi)
Iñiy[trukaña | chimp askichaña]
Markap amachana santun[trukaña | chimp askichaña]
- Piedades Kristu
Yachay tarpuy[trukaña | chimp askichaña]
Yachaychiy[trukaña | chimp askichaña]
- Asu utanaka:
- Huch'uy yachay utanaka:
- Chawpi yachay utanaka:
- Jach'a Yatiñ Utanaka:
Musiku[trukaña | chimp askichaña]
Karu puriy[trukaña | chimp askichaña]
Phistanaka[trukaña | chimp askichaña]
Apaykachana[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: Angel Américo Quispitupac Soto, Somos Peru Partidu.
- 2007-2010: Mauricio José Nina Juárez.
Kaypipas qhaway[trukaña | chimp askichaña]
Hawa t'inkinaka[trukaña | chimp askichaña]
- Commons katt'ana uñnaqa Moquegua.
- Umati Munisipyu
- INEI Piruw


text:
Andinos markanakanxa, nayrja pachatpiniwa sawutanaka yänakaxa lurataxa, wali ch’amampi ukhamaraki amuyt’ampi cultura sarnaqawi uñacht’ayañataki luratachispaya, ukhama sasawa ma estudio yatxatäwixa qanañchi, ukhamatapatxa ciencia yatxatawiwa siwa.
Akama amtawiru puritaxa, mistuwa pani kullakanakata jikist’awitha, maysa tuqitxa comunidad Qaqachaka ukankir Elvira Espejo artista kullakampi, ukatxa Denise Arnold antropóloga Anglo-boliviana kullampitha.
Aka amtawisti jikxatasiwa “Ciencia de Tejer en Los Andes, estructura y técnicas de faz de urdimbre”, sat libruna.
Aka irnaqawinsti qanañchiwa, kunjamsa sawuñanakxa nayrjapachatpini Los Andes markachirinakaxa lurapxirïtana uka tuqita.
Ukhamarusa, aka sawutanakaxa uñachayasiwa inglés, francés uka yaqa arunakana qanañchasa, ukhamaraki yaqa chiqa markanakana p’itatanaka, sawutanaka lurapkix ukanakansa.
Denise Arnold kullakaxa siwa, “kunamatï sawuñätaki walichañäki ukaxa mayacht’atawa” taqi sawurinakataki akja markanakanxa, sasa.
Aka librunxa qananchiwa “faz de urdibre” ukama irnaqawixa, janira española jaqinakaxa los andes sudamericano markanakaru purinipkana ukjata pachana lurasiskatapa.
Aka yatiqawixa akamawa, telaranxa, sawu lawanakarusti, kasta kasta, sami ch’ankanakampiwa chinuntaña sawuntañataki, ukxaruwa ch’añkhanakatsti taqi kasta chimpunakampi k’anantapxani, suma k’achacht’ata yänaka apsuñataki.
Elvira Espejo kullakaxa, qanañchiwa andinas comunidadanakanxa “wakicht’awinaka amtawinakapa phuqañatakixa wali respetatawa”, warminakaxa wali aski amuyt’anakampiwa sawutanakapxa wakixcht’apxixa, sasa.(PÚLSAR/IPS)


text:
Ankawasi jisk'a t'aqa suyu
Ankawasi jisk'a t'aqa suyu; (kastilla arupi: Distrito de Ancahuasi) nisqaqa huk Jisk'a t'aqa suyu Anta jisk'a suyupi, Qusqu jach'a suyupi, Piruw jach'a markapi.
Utjirinaka
Nayra sarnaqäwi[trukaña | chimp askichaña]
Kamasqa JLlamp'u phaxsi 15 1986 mara, Alan García Umalliq.
Uraqipa[trukaña | chimp askichaña]
Markanaka - Uchuy markanaka[trukaña | chimp askichaña]
Nayriri Ankawasi markam.
Qullqinchäwi[trukaña | chimp askichaña]
Jaqinakapa[trukaña | chimp askichaña]
6 785 jaqi (3 366 chacha, 3 419 warmi)
Yupaychäwi[trukaña | chimp askichaña]
Markap amachana santun[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: William Loaiza Ramos, Restauración Nacional.
- 2007-2010: Ubaldo Kuncho Rimachi.
Kaypipas qhaway[trukaña | chimp askichaña]
Hawa t'inkinaka[trukaña | chimp askichaña]
- Commons katt'ana uñnaqa Ankawasi .
- Ankawasi Munisipyu
- INEI Piruw


text:
2002 maranxa, India markanx naylun wulsanak apnaqañx jark’t’awayataynawa, medioambiente ukar suman uñjañataki ukatx alcantarillado ukar suma uñjañataki. Inas mä juk’a suyt’ayatachi ukampirus askijam sarantaskiwa. Maysatx bolsas plástico ukanak ukatx yaqha kariy wutillanak kuna jisk’a wulsitanak taqi ukanakax maysar apamuqutaxiwa.
Kochi, India uksanx estación de tren ukan p’iqinchiripax uka jan walt’aw askichañatakix pasajeros jupanakax kariy wutillanakax thakhi thiyar jaqtapkis ukanakx jisk’a ayrunak ayruñatak macetas satäk ukar tukuyañatakiw amti.
RT RailMinIndia “RT AnilMatt00: Great innovation by RailMinIndia at Aluva Railway Station in kerala – waste bottles turned into hangning flower pots” pic.twitter.com/5XUdcZcmVm“
— KnowUrGov.com (@namo_updates) September 24, 2015
RailMinIndia, estación de tren Aluva, estado federal de Kerala uksan jikxatasi — kariy wutillanakax warkuñ macetas ukar tukuyatkamakiwa
India markanx jaqinakax ch’usawj chiqanakarux kariy wutillanaka, kariy tasanaka, wulsitanaka ukat juch’us sábanananaka ukat juk’amp yänakaw jaqtapxi. Junta Central de Control de la Contaminación ukarjamax (Nueva Delhi) capital uksanak 40% (6.137 toneladas) residuos plásticos ukanakax sapurunjam apthapita (9.205 toneladas) ukjax janiw apthapitakiti. Markax sapa marax 5,6 millones de toneladas, residuos plásticos ukja utjayi. Ukatakix markanakan chhaqtayañatakix wali ch’amacht’apxañapawa.
Kochi uksan estación tren Aluva ukax aski uñachaw churañ yant’aski ukatx aka jan walt’äwi tukhañatakix jaqix kuns kamachas uka yatichañataki.
Aka video ukarjamax estación uka irpiripan C. Balakrishnan, Mr. Mohan ukat Ms. Indu jupanakan amtax nayrar sarantayatawa. aka botellas ukanakax mä k’achachawjamaw: wali askiw uka tren thakhin sarnaqir jaqinakatakisa Neha Venkatesh Facebook-an qillqt’awayi:
The most critical impact of this simple intervention blew me away: often, people used to cross railway tracks and that had led to an unprecented increase in rail accidents; these plants don't leave much space for people to cross through, thereby encouraging them to use the foot over bridge to cross over to another platform.
Uka aski amuyt’aw luräwix muspayituwa : kunapachatï uka ayrunakax tren thakhin jan ayrutakan ukhax jaqinakax uksat aksat mäkiptapxiri, ukat aka ayrunak uchataxi ukax jaqinakan ukatat akkatarux janiw sint mäkiptxapxiti; kunalkutï aka ayrunakax jak’ar jak’ar ayrutaw ukat jaqi makiptañatakix janiw utxiti, pasajero-nakax chakanjam mäkiptapxi.
India markanx uka plásticos ukanakan jan walt’awipatakix aka amuyt’aw uñstáwix inas yaqhanaks uñstaychispa .


text:
Pututu
Pututux urqu wakan waxrapat khitutawa jaqinakaru jawsañataki[1].
Tantachäwinakar jawsthapiñatakix mallkukiw yäpar q’astayi Jaqinakaxa pututu phusata ist'asinxa k'atakiwa aywthapiri.
Nayra Pacha[trukaña | chimp askichaña]
Nayra pachnakax inkanakax pututux amnaqapxirina, jaqinaqaru yatiyañataki.
Aka pututux, jach’a waxran wakapat lurañawa, yaqhip jaqinakax ch’urut lurapxiwa.
Nayrapachax Tupak Katarix, pututumpi wiphalampi amnaqirina jaqinakaru nayrir irpañataki.
Yaqha Yatiyanaka[trukaña | chimp askichaña]
Nayrapachanakana qullasuyun (aymaranakax, inkanakax, ch’unch’unakax) akanakamp jupanakaxyatikipt’ayasipxirina:
· Wiphalampi
· Jiq’impi
· Ninampi
Jichha Pacha Yatiyanaka[trukaña | chimp askichaña]
Qhipha maranakanxa radio, periódico, televisión, cine, video juk´ampinakaw markachirinakar yatiyaawinak yatiyañatäkix uñstawayxi.
Qillqatanaka[trukaña | chimp askichaña]
- ↑ Cavour, A. E. (2009). Diccionario enciclopédico de los instrumentos musicales. Tercera edición. La Paz-Bolivia: CIMA.


text:
Aymara Qhichwa arsuña yatiqaskapxiwa
Jichha chika uruxa Academia Diplomática Plurinacional ukana, ukhamaraki Fondo Nacional de Desarrollo Regional uka utanakanxa, aymara aruta aruskipaña ukhamaraki qhichwa aruta aruskipaña jichha marana yatiqaña tukt’äwayapxäna. Aymara aru yaticht’irixa Marianela Choque Tola ukhamaraki qhichwa aru yatichirixa Lilian Escobar Ferauddy jupanakapxanwa. Jichhata uksaruxa Cancillería ukhamaraki ADP tantachawinkirinakaxa aymara aruta qhichwa aruta aruskipaña juk’ampi yatiqañampixa nayraqataru sarantaskapxakiniwa. Ukhama sasawa ADP uka irpiri mamaxa qhanancht’awayäna.
Maysatuqitxa, Escuela de Gestión Pública Plurinacional ukhamaraki Programa de Capacitacion en Idiomas Oficiales ch’amanchiripaxa, ayamara arusa qhichwa arusa, janiwa arsuñmayatakïxiti, jani ukaxa arsuñasa, qillqañasa, qillqata uñxatt’asa arst’ayañasa thakhinïxiwa, sasina arxatt’arakïna. Maysatuqitxa, khaya FNDR ukanxa ukhamarakiwa qhichwa aru yatiqaña tukt’ayaña wakichatapanxa EGPP ukankiri irpiriparusa pachpa tantachawi irpirinakaparusa walpuni jallallt’awayapxarakïna. Kullakanaka jilatana, kawkhankañänisa aymara arusa taqi ch’amasampi irptapxañäni.
(Foto: jorgemedina.org)


text:
Kawkhans maynix qunqurkam umanx jikxatasinxa, mä k’añaskuw chica jach’a thakinx muturat jan walt’at jikxatasinxa ukatx k’añaskunakax sayantawapxarakinxa jani markachirinakar jank’ak sartayasa. Aka maranx Bangladesh jilatax wali chuyma phuqt’ataw Mozon jallu qallt katuqt’ana, kunapachatix wal jalluntaninxa ukhax mä saririnakax ch’usapuniw tapantasinxa ukhax thakhinakas jawiraruw tukunxa.
Akham laphaq phaxsinkasin lupinkasinxa jan walinak aka jakawin lurapxatayna, Facebooktuqinkirinakax pachatuqit arusiwapxatayna. Akham paskipan Mozón purintanirakitana ukhamata sum lupt’anitas ch’us ch’aranjatarakixanxa.
Bangladesh uka markaxa paqall pachaniwa. Barsha (jallupacha) Ashar ukat Shrabon uka phaxsinakaniwa, bangladesí ukatuqina (chika marat’aqa ukhamarak chica lakan phaxsi). Mozón ukax jach’a lamartuqins walpin qhunquqi ukhamarakiw akax yaqkachiqanakar wal jalluntayi. Markachirinakax monzón ukarux redes sociales ukatuqinx walñisum katuqawapxi, ukhamarakiw jan Daccatuqinkirinakas k’umiwapxana, aka markaxa walja markachirinakaniwa taqpach markanakat sipana, tunka paqallqun waranqa waranqan markachirinakaniwa. . ONU 2014 ukatuqina.
Yatiyawinak yatiyiri Probhash Amin qillqata:
বৃষ্টি আমার খুব প্রিয়। বিশেষ করে বৃষ্টি ভেজা সকালে ঘুরে বেড়াতে ভালো লাগে। বৃষ্টি ভেজা সকালটা সবুজের সাথে কাটাতে ভালো লাগে। আমি জানি বৃষ্টি হলে অনেক মানুষের অনেক অসুবিধা হয়, যেমন সকালে প্রসূনকে স্কুলে দিতে গিয়ে আমাকেও ভোগান্তিতে পড়তে হয়েছে। সকালের বৃষ্টি স্কুল আর অফিসগামী মানুষকে চরম দুর্ভোগে ফেলে। আর খোলা আকাশের নিচে যাদের বাস, তাদের দুর্ভোগের তো সীমা নেই।
Jallux sumpun chuym qanarayitu. Nayarux walpin alwanakax munasitux jurinakan ukhamarak jalisun ch’uxñataypinakan sarnaqaña. Awisanakax sarnaqawisarux jallux janiw walt’aykiti. Jichharmantix ukhamarakiw jan walt’aykitanti kunapachatix jisk’a Proshun wawax yatiqañ utar irpkayat ukhaxa. Alwanakax aka jallux yatiqirinakaruw ukhamarakiw oficinanakan irnaqapki jupanakaruw jan walt’aykarakiti . khitinakatix kallinakan jakapk pupanakatakix janiw t’aqhisiñax tukuskiti.
Activista Akku Chowdhury Facebook ukan qillqt'i:
What a beautiful monsoon day to start the morning with! Walked to work in the rain as the avenue is blocked for rain and the [Bangladeshi] PM's visit!
¡Uru qalltañatakix jali suma jallu! ¡irnaqawisar kayukiw wakis saraña kunalaykutix thakhinakax jark’antataw jikxatasi ukhamarak aka ministro Bangladesaan purt’anitapata!
Mozon put’anitapax suna jakawinak jaytawayi:
Akham jan walt’aw utjipansa monzón jupamp chikx suma uñanaqawi ukhamarakiw utjawinaka. jaqinakax amtawiparjamaw katuqapxi.


text:
Awiyalan qamiri jaqinakax chiqpach thakhinchata arsüwi ukhamaraki chimpu qillqawinipxataynawa, janiw kunjamtï jichhürunakax qillqtan ukhamakantï jani ukasti arsuwi chimpunakampi uñanchatanwa, ukhamax taqinis jiskht’asipxañañi. Kunjamapachans jiwasan chiqpach qillqawinakasaxa? Kawkniri qillqawinaks Antili markachirinakax jilpach apnaqapxpachäna? Ukatx Kunjams arsupxäna uka kipkaraki qillqapxarakïna? Uka tuqitx wali wakiskiriw sullkawirinakan yatxatapxañanakasaxa.
Laq’a achachil awichanakasan arsuwipas ukhamaraki qillqawipas chimpu uñanchawinak taypiw jach’atatätayna. Sañani: Sawuta qillqatanaka (La escritura en los tejidos): Nayra achachilanakasax kunaymani sawut isinakaruw qillqapxirïtayna: ch’uspa, istalla, awayu, wak’a, lluch’u ukatx juk’ampinakan arsuwinakapas uka kikiparaki qillqatanakapas aka qhipürunakanx uñstaraki. Jupanakax sawutanak taypinw kunaymani qamawinakapa, yatxatawipa, lurawinakapa, sarnaqawipa, iyawsawinakapa, uywanakapa, quqanakapa, ukatx laqampun utjirinakax sawut chimpu (icono textil) taypiwa uñacht’ayapxatayna. Ukatx mä kullakax sawuña taypiwa jupan yatiñapa, taqi chuymapampi, pachpa amparanakapampi sawt’as sullkawirinakaru yatichapxaraki. Ukatx juk’ampi nayrapachax chuqi jani ukax quri ch’ankhanakampi sawutarakitaynawa, ukham sawutanakasax europa markan jach’a museo utanakan uñacht’ayatawa, janiw markasan ukham sawutanakax uñjañakiti. Yamakis Qullana markasax sawutanak taypiw chiqpach yatiqawinakas qhanstayataraki, juk’ampis pallanakas jani ukax saltanakax ukhamaraki saminchawinakas jiwasan kikip arsuwis ukhamaraki qillqawis jach’anchayañatakiwa.
Jamuqata qillqanaka (Escritura pictográfica): Akham qillqatanakax khaysa Tiwanaku markan kunaymani jamuqatanak taypi uñacht’ayataraki, aka qillqanakax qillqa chimpumpi sirqsutawa, sañani: jaqiru, uywanakaru uñtasitanaka, chhaqhani nayranaka, wich’inkhanaka ukatx juk’ampinakampi jamuqataw qillqataraki; yamakis uka jach’a qalanakana, sañu qillqatanakana, ch’akhanakana, ukatx sawutanakan uñstaraki. Aka qhipürunakanx taqi akham qillqawinakax uñjatakiskiwa. Ukatx janiw ukakikantï jani ukasti maymaya jach’a qalanakan sirqt’atanakaxa (pintura rupestre), laq’a achachilanakasatpach jiwasan chiqpach arsuwisas ukhamaraki qillqawisas uñanchataraki. Ukhamax mä qawqhanak amthapt’axañäni: Khaysa Oruro markan (llamas pintadas), Qhuch’a pampa (las manos de Tunas qaq’a). En Estela de Sechin markan, El ayni sata uñt’ata (la iconografía de las manos cruzada), khaysa Perú markan uñacht’ayataraki.
Chinu (Nudo): Kipu satakis uka qillqax inkapachanx arsuta uka kipkaraki qillqatarakitaynawa, juk’ampis jakhuñataki ukatx qillqthapiñataki wakicht’atanwa, sañani: kipunakax mä qillqawiwa, kunjam chuymaninsa mä Inkax, qhuruti jani ukax suma jaqicha uka yatiyañataki, ukatx markan sarnaqawinakapa, iyawsawinaka, jakhthapiwinaka, qullqinakapa, jaqi, uywanaka jakhthapiñataki uka kikiparaki uraqinakat chaninchawinak payllañataki. Ukatx ch’ankhanakapax kunymani samininwa, uka saminakax maymay uñanchawininwa: Chupika (Inca), chuxña (conquista), janq’u ch’umphi (gobierno), q’illu (chuqi), janq’u (qullqi), wila (awqapacha), ch’iyara (pacha) ukat juk’ampinakaru chiqanchatarakiwa. Yamakis kunaymani kipu ullaririnakax Kipuqamayu sata sutinchatapxarakitaynawa. Ukat qhiparux tumayku jaqinak purinitapatx jeroglíficos sata qillqanaks qillqapxarakitaynawa.


text:
Taqi jaqina manq’aña phuqata suma k’uchi jakasipxañatakisa arusthapïwinaka phuqañatakisa arsusipxarakthwa, ukhamatwa taqi jaqisa puraka katuri manq’anakatsa jani pisthapipxarakiniti, amanawiwa wali ch’amani ch’ullqi kankañani jaqinsa jaqïwskaña jakaña jikxatapxarakini.
Uka jach’a amtäwi phuqaña laykuxa Estado taypita:
(a) Perú markana kunaymana manq’a juyranaka achuyäwinakawa sapa marata sapa mararu ch’amanchasiskarakini, walja qullqata achuyasa, laq’unakata jark’aqasa, pachamama uraqina utjiri alinaka jani chhaqtayasa, ukampinsa k’achata k’achata anqáxa markanakata apanita manq’anaka alaña armanukusa.
(ch) Manq’a qhatunakana taqi jaqina suma ch’amani jakasipxañanakapataki taqi phuqata jakiqkaña manq’a juyranakawa utjayasiskarakini.
(h) Yaqha markanakata apanita manq’a juyranakaxa janiwa pachpa markanakana achuri manq’anaka armanukuñatakïkañapati, jani ukaxa Perú markana utjasirinakaxa anqa manq’a juyranaka uñch’ukkäwinkakipxaspawa, janirakiwa pachpa markanakana manq’a juyranaka achuyañaru jaqinakaxa wayusxapxarakispati, taqi ukanaka tuqita suma arusthapitaskarakiniwa.
(i) Taqi jaqinakana suma ch’amani k’umara kankañani utjasipxañanakapatakixa, kunaymana manq’a juyranaka alxaña alaña tuqinakatsa uka Concejo Internacional de alimentación y Nutricion sutini uta taypita kuna arusthapïwinakasa suma unanchata uñjata phuqayataskarakiniwa.
(k) Taqi jaqina suma q’uma manq’anaka manq’añanakapa layku, manq’a juyranaka achuyañasa, alxäwinakasa, imäwinaka ukata manq’a juyranaka t’uqiyäwinaksa uka Municipio ukata yaqha mayachäwinaka taypita suma uñjatarakiniwa.
(l) Kunatixa suma q’uma kankañana utjañataki wakïski uka tuqinakata suma amuyataskarakiniwa.
(ll) Taqi jaqina suma purapata yäqasisa utjaña kankañanxa, manq’a juyranaka alata pita jakasirinakata arxatasiñanakapatakixa, ukhamaraki manq’a juyranaka musirinaka utjañapataki, mayacht’äwinakawa utt’ayasiskarakini.
(m) Waña maranakana, juyphi maranakana, laq’u maranakana, uraqi ch’alla laq’anaka uma lluxllampi apjata maranakana jani manq’a juyranaka achuqipana jani manq’ata pisthapiñatakisa kunaymana wakicht’asïwinakawa amtataskarakini, ukatakisti uraqisa aliqata samayataskarakiniwa ukampinsa kunaymana ch’amani nayra jathanakawa tumpthapitaskarakini.
(n) Estado taypita ukhamaraki yaqha mayachäwi taypinakatsa uka yapu yapuchäwinaka tuqita, uywa uywachäwinaka tuqita, quqa mallkïwinaka tuqita uka pachparaki yaqha alinaka uywäwinaka tuqita walja yatxatäwinakawa ch’amanchasiskarakini.
(ñ) Manq’añanakata pisthapirjama taqi markachirinakarusa jani sinti manq’ata t’aqisipxañanakapataki kunaymata manq’a juyranaka jikxataña thakiruwa irptasiskarakini, ukata khitinakati janipuni kunjamata manq’a juyranaka jikxatañanïpkisa jupanakaruxa yanapt’äwinakawa churasiskarakini.
(p) Taqi jaqina suma puraka phuqata k’uchi jakaña kankañani utjasipxñanakapataki wakiskiri amtäwinakawa apnaqasiskarakini, ukhamata phisqa maranita aynachankiri ukata ñuñuskiri wawanakasa, usuri taykanakasa, yatiña utanakaru sariri wawanakasa, wajcha kankaña utjasirinakasa, sinti pisthapita wajcha kankaña utjasirinakasa, ukhamaraki khitinakatixa manq’atjama sinti aynacht’irjamanakasa janiwa manq’ata sinti t’aqisipkaspati, jupanakatakixa manq’a juyranakasa thaqt’ataskarakiniwa, uka sipansti taqi maynina mayacht’asiña kankañampi yanapkipasiñawa wakisirakini.
(q) Manq’ata pisi pisi sarnaqipana kuna jani walt’äwinaka utjxipansa taqi chiqa markanakana manq’a juyranakampi yanapt’äwinakawa utjaskarakini, ukasti kunaymana mayacht’äwinakana mayaru mayachthapisïwinakapampiwa suma ch’amanchasirakini.
(r) Maya marani wawanakaru suma ñuñu pita uywiri taykanakarusa yanapt’ataskarakiniwa.
(s) Sinti manq’ata jalthapita q’uya jaqinakarusa suma ch’ama churiri manq’a juyranakampiwa yanapt’asiskarakini, ukhamata jupanakana jaqitatañanakapataki.
(chk) Taqi jaqinakaruwa puraka phuqata suma manq’t’ata jakasipxañanakapatakixa uka kunaymana manq’anaka tuqita, k’umara jakaña tuqita, q’uma utjaña tuqita, manq’a juyranakata jani pisthapiña tuqita ukhamaraki kunanakasa markachirinakaruxa manq’aña tuqita wakïskixa ukata tuqinaka suma yaticht’äwinakawa aptasiskarakini.
(t) Yatiña utanaka taypina kunaymana manq’añanaka tuqita yatichäwinakawa wakicht’asiskarakini.
(u) Nayra achachila awichanakaxa kuna manq’anaksa jila manq’asipxiritayna ukata jupanakaxa uka manq’anaka tuqita kuna yatiñanakanipxiritaynasa, uka yatiñanakawa chiqanxa suma yäqataskarakini.
(w) Taqi chiqa markanakana achuqiri manq’a juyranakatxa kunanakasa lurasïskarakispa uka tuqinakata suma yatiyäwinakawa wakicht’asiskarakini.
(y) Taqi chiqansa inampita manq’añanakampi yanapt’ita suyañakaxa utjapuniwa, uka jani aski sarnaqäwinaka armañatakixa sapa mayni jaqina ukhamaraki mayacht’ata jaqinakana arxatäwinakapawa ch’amanchasikarakini.


text:
Francisco ukhamaraki Alfonso Icho Tamo jilanakaxa, amazonia ch’umi uraqinakatwa Santa Cruz markanxa wali aski instrumentos musicales luririnakaru tukxapxi.
Franciscusti kimsa tunka suxta marani, ukhamaraki Alfonsusti kimsa tunka kimsani ukja maranipxiwa moxiñu comunidadatapxiwa jupanakaxa.
Jupanakasti, músico instrumentunak luraña, askicht’añxa, tatapatwa yatiqapxixa. Ichu Tamo jilanakaxa, Beni departamentuna San Ignacio de Moxos uka municipionwa yuripxatäna, jupanakatakisti música kirkt’awinakaxa jakawipakasphas ukhamawa.
Alfonsuxa, Bolivia markanxa wali unt’ata escuela barroca y renacentista americana Uruwichä, uka escuelanwa yatiqawayi, uruwichä comunidadaxa pueblo indígena guarayu ukanwa jikxatasi.
El Instituto de Formación Integral, Coro y Orquesta de Urubichá es una referencia en el rescate de la poco conocida identidad clásica boliviana. Allí se produce un sincretismo único de instrumentos de cuerda y viento.
Instituto de Formacion Integral, Coro y Orquesta de Urubichä, uka jach’a música yatiqañ utaxa, wali uñt’ata ukhamaraki yäqatawa, kunalaykutixa yatichiwa kunamsa cuerda ukhamaraki thaya (viento) instrumentunakaxa kirkt’awinakapampi jikintasipxi uka.
Alfonsumpi, Francisumpixa ma violina, violenchelo jan ukjax ma viola sata instrumentunakxa lurt’apxaspawa niya paya hasta pusi semana ukja pachanaki.
Ichu Tamo jilanakaxa, instrumentunaka lurañxa yatiqawapxiwa, sinti suma Francia, Suiza, Alemania, Argentina, Venezuela ukhamaraki Italia, uka markankiri yatichirinakata yatiqasa.(PÚLSAR/IPS)


text:
Bolivia markanx activistas digitales uñt’at jila kullakanakaw diversidad lingüística online uka uñacht’ayañatäk tantacht’asiwapxi
Markan Constituciónaparjamax Bolivia markan 37-ni aruw oficiales ukham uñt’atäxi. Ukampirusa, may may arunakax sapurunjamaw ist’asi, Internet uksanx janiw uñjaskiti, español arukiw nayrankaski.
Kawkiritï jilpach arst’asirin arunakak ukanakax Internet uksanx mä qalltawx utjayawayiwa, uka arunakax aknïrinakawa, aymara ukat qhichwa. Jilpachax 34-ni aruw Internet uksan kipka arst’asirinakan qillqatanakapax jan utjkiti.
Cochabamba markanx Pä uru yatichäwiw utjawayi , 28-ni ukat 29-ni willka kuti phaxsin 2016 maran apasi. Tantachäwix Global Voices uksat wakicht’atawa, Rising Voices qalltäwipampi, activistas digitales Gladys Camacho ukat Juan Carlos Romero, Jaqi Aru ukat Voces Indígenas Urbanas tamanakas ch’amancht’awapxi.
Centro Pedagógico ukat Cultural Simón I. Patiño uksanw jikthaptawayapxi. Aka yatichäwix yaqha tama yatichäwinwa, nayra yaqha ayatichäwinakax, México, Colombia ukat Perú markanakan apasïna.
Chikancht’asirinaka
Chikancht’asipxañapatakix mä yatiyaw uksaw jawillt’ata khitinakatï Internet indígenas ukham sarantayapk tayka arunakap jach’anchayasin taqi jupanakatakinwa. Chikancht’asirinakax kawkïr arurus jach’anchayapxi ukat yatiqatanakap markanakapar uñt’ayapxañapatak iyawsawinipchi taqi ukanak uñjt’asaw chhijllt’awayata.
Niya 50 chikancht’asiriw qatuqatäna, suyt’atarjamaxa, qhichwa ukat aymara arunakatw waljan yatichäwin chikancht’asiwayapxi. Ukampirus Junt’u Bolivia markatx Guaraní, Chácobo, Bésiro, Mojeño Trinitario ukat Yurakaré markanakatw chikancht’asirinakax purt’aniwayapxi.
Taqpachanitx 25-ni chikancht’asiriw yatichäwin tayka arunakapar Internet uksan jach’anchayapk ukat luräwinakap yatxatäwinakap uñacht’ayapxañapatak ukakipkarak yaqha bolivianos jupanakamp chikancht’asipxañapatak ukat machaq digitales luräwinak uñstayañatak jawillt’atapxäna.
Arunakax janiw qurpanïkiti, ukhamipanstï, Bolivia markan yaqhip arunakapax anqax jak’a markanakan arst’atarakiwa. Resistencia, Argentina uksatx mä tama activistas jupanakaw chikancht’asiwin chikancht’asiñatak mayt’awayapxi, jupanakax Qom aru arst’asipxi (Bolivia markanx Toba ukham uñt’atarakiwa)
Luräwinaka
Tantachäwin amtäwipax activista jila kullakanakan yatiwinakap uñt’ayapxañapatak pacha churañawa. Uka arunakax mä pachaw churasi chikancht’asirinakan (retos lingüísticos y técnicos del uso de idiomas en la web) sutinchatxat aruskipt’apxañapataki.
Wakichäwinakax jilpachax luräwinakap uñicht’äwinwa. Jisnawa, Elias Ajata jilax mä blogger El Alto markata, YouTube, SoundCloud ukat yaqhanakamp plataformas sociales uksan luräwinak uñstayatäna . Uñicht’ayawipanx walja jamuqanak ukat yaqha luräwinak uñstayatayatanak uñt’ayäna, Aymar Yatiqaña, ukax Facebook taman uñt’ayatänwa ukanx 8,000 jilaw chikanchasirinakapaxa. Yaqhax mä vídeo, ukaw referéndum constitucional 2016 ukatak uñstyatäna, kawkhantï chimpuntirinakax Jilïr irpiri Sullka irpirix kimsïr kutin candidatura ukham sarañapatak Jisa, Janiwa sapkän ukaw uñt’ayasïna. Video ukatakix marionetas ukaw apnaqasïna, aymarat arst’asisa khitinakatï iyawapkan janiwapkan ukanak uñt’ayasa
Yaqha activista El Alto markata, Josue Qhispi jilax aymara aru yatiqañatakiw yatichäwinak sitio Wix Aymaryaya sutin uñst’ayatäna, ukakipkarakiw jupan Facebook tamapan uñt’ayi.
Jaqukipäwimp yanapt’asiri, Victoria Tinta ukat Gloria Chambi jupanakax kunjamatas editoras ukat traductoras ukham proyecto de Global Voices Aymarata uksan chikanchasipxi ukanak uñt’ayapxäna, uka proyectox yatiyäwinak español arut aymara arur jaqukipas uñt’ayi. Aka luräwinx mä proyecto piloto ukas luratarakïnwa, ukanx jaqukipäwinakatw waruqäwinakax lurasïna ukax Internet uksankarakiwa, ukakipkarakiw uka waruqäwinakx radio uksanakan ist’ayapxañapatak iyawsatäna, jisnawa Radio San Gabriel, ukampirus uka proyecto piloto uksans chikacht’asiwayarakiwa.
Cochabamba markax qhichwa marka ukham uñt’atarakiwa. San Simón Jach’a yatiqañ utax (UMSS) aru ch’amanchañatakix plataformas digitales ukanak sarantayawayi, sisnawa plataforma multimedia de podcast en quechua, ukax UMSS uksan uñstayatawa, Lingüística Aplicada para la Enseñanza del Idioma satarakiwa. Ukampirus pani yatichaw wakicht’irinakax Gladys Camacho ukat Juan Carlos Romero pani yatichaw wakicht’irinakax (Departamento de Lingüística de la universidad) uksan wali mayacht’atapxänwa ukatx qhichwa yatichirjamas yanapt’asipxarakïnwa. Panpachaniw may may plataformas digitales uka luräwinakapxat uñt’ayapxäna.
Camacho kullakax Nueva York Jach’a yatiqañ utan yatiqäwipamp sarantawayi , jupax proyecto de Rimasun audio podcast. ukan ch’amancht’awayi . Yatichaw irnaqäwipanx Romero jilax vídeo waruqatayna, qhichwa aruna, jupax mä consultorio dental uksan waruqt’atayna.
Santa Cruz markan ayllupana, proyecto Voces Indígenas Urbanas ukax luräwinakap uñt’ayawayarakiwa, Santa Cruz markan indígenas jakasirinakan arunakap ist’ayañ uñtayañ amtaniwa. Mä arux kunats jach’anchayañ aski ukxatawjilapachax arusita: mayn mayn chikanchasirinakaw tayka arup redes sociales uksatuq nayrar jach’anchayapxi.
Redes
Boliviano yatichäwix akjam yatichäwinak mayiwx utjayaskakiwa, Internet apnaqirinak waythapiñataki, arunakap ( herramientas digitales) ukamp jach’anchayañataki. Yatiwinakapax yaqhanakarus niya jak’achasiwa.


text:
Alberto Leveau jisk'a t'aqa suyu
Alberto Leveau jisk'a t'aqa suyuxa (kastilla aru: Distrito de Alberto Leveau). Piruwna mä jisk'a t'aqa suyuwa, San Martín jach'a suyu, San Martín jisk'a suyu.
Utjirinaka
Nayra sarnaqawi[trukaña | chimp askichaña]
Kamasqa Jallu qallta phaxsi 15 1961, Manuel Prado Umalliq.
Uraqipa[trukaña | chimp askichaña]
268,4 km2
Alberto Leveau jisk'a t'aqa suyu nayriri marka: Utcurarca (190 msnm).
- Qullunaka:
- Jawiranaka:
- Qutanaka:
Qullqinchäwi[trukaña | chimp askichaña]
Jaqinaka[trukaña | chimp askichaña]
1 022 jaqi (? chacha, ? warmi)
Yupaychäwi[trukaña | chimp askichaña]
Markap amachana santun[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: Orestes Fasanando Paredes, Nueva Amazonia.[1]
- 2007-2010: Regner Fasanando Mendoza.
Taytakura[trukaña | chimp askichaña]
Karu puriy[trukaña | chimp askichaña]
Irpirinaka[trukaña | chimp askichaña]
Wali uñt'at chiqanaka[trukaña | chimp askichaña]
- Commons katt'ana uñnaqa Alberto Leveau jisk'a t'aqa suyu.
- San Martín Municipalidad Provincial


text:
Un honor haber recibido el premio de #NobelPeaceSummit de manos de Tawakkul Karman, premio Nobel de La Paz, junto a la alcaldesa Ada Colau y el profesor Arcadi Oliveres. It has been a great honor receiving the #NobelPeaceSummit by the hands of Nobel Peace Tawakkul Karma, along with Mayor Ada Colau and Professor Arcadi Oliveres. La camisa dice “education” es nuestro fusil
René Pérez Joglar, jilpachax Residente @Residente) ukham uñt’ata kunjamakitix wali munat urbana calle 13 jalliñ tantat uñt’atarakiwa, jupax 15 lapaka phaxsin Barcelona, España markan jichhamarax khä luqta apaskan ukan Nobel Peace Summit (Cumbre mundial de Laureados con el Nobel de la paz) lurtäwimp luqtatanwa. Akax jichha mäkutipuniw luqtax mä latinuamirikanur luqtatäna.
Luqtäwix activismo de René Perez ukarjam churatanwa, ukax jayllintäw arunakapanaw ist’asi kunjamakitix identidad latinoamericana, racismo, inmigración ukhamarak justicia económica ukanakxata.
Aka cumbre Nobel de la Paz ukax mä pachaw kunayman pixtunak waranq jaqinakar uraqpachan t’aqhisiyki ukxat maynit maynikam kunayman lup’ïwinak yatt’ayañatakiwa kunjamakitixa: wajcha jan qamirinakata, umxata, marka irptirinakxat ukhamarak juk’ampinakxata.
De acuerdo con el sitio web de la Cumbre:
Each year the Summits are attended by Nobel Prize Laureates and prominent global figures, who are active in the social, scientific, political and cultural areas.
Sapa maraw khä Cumbre ukax Laureados del premio nobel de la Paz ukhamarak wali kust'at globales jupanakan tumpt’ata, jupanakax wali ch’amampiw khä jaqinakxata, científico, político ukhamarak cultural ukanakan irnaqt’apxi.
Luqtäw arsuw katuqäwipanxa, Pérez Joglar, jupax kunas sumankäwix ukhamarak kunjams uk jaqinakax ch’amanchaspa ukxat qhanañcht’äna:
Uka mayïr pachatpacha, uka mayïr sutichäwita, amxastktan ukjatpach ukhamarak tunka supayar uka mayïr jaqir qhipxaruyktan ukjat pachaw sumankäwix chhaqtaski. Sumankäwix sapürjamaw jiwaski ukhamarak sapürjamaw jaktaski. Kunjamakitix uraqpachanx jilpachax suma jaqinakaw utji.
Pérez Joglarax, puertoriqueñowa, jichha maranakanx kunayman laykunakaruw jupax arup mayt’i, kunjamakitix UNICEF uka kampañan jikxati, kunalaykutix jaqi aljawinak sart’ayañataki, ukhamarak khä liberación del prisionero político puertoriqueño Oscar López Rivera. Pérez Joglarax Luis Fortuño uka unxtasiwinw Puerto Rico jach'a yatiqañ utat utjkis ukan chikanchasina
Calle 13 ukan luqtäwinakap jakthapkasaxa, khä Grammy Latino Mejor Video Musical en versión corta ukhamatapat luqtäw khä video “inti samin nayranaka” jayllint’awipax katuqarakïnwa. Jayllintäwin videopaxa,leyenda cubana Silvio Rodríguezan qillt’atarakix Youtube ukanx ñä 40,000,000 uñjt’äwinixiwa.


text:
Aka paqürunx editores de Global Voices jupanakampiw aruskipasi: Oiwan Lam, Mahsa Alimardani ukhamarak Nevin Thompson jupanakampi, aka kunjamas política ukhamarak k’umiwinakax Iran, Japon ukhamarak China markanakanx Pokémon Go ukar llanqhachaski. Ukhamarak aka libre expresión en Timor Oriental ukhamarak México ukxat pä sarawinak uñjt’asini.
Aka sarawinx Dalia Kiakilir, Giovanna Salazar, Nevin Thompson, Mahsa Alimardani ukatx Oiwan Lam jupanakan sarawinakapxat uñacht’ayasi. Jallalla taqpach qillqirinakaru, jaqukipirinakaru ukhamarak qillqat chiqañcht’irinakaru, kunjamakitix jupanakapanw lurt’asi nayrar sarantasi.
Aka Global Voices Podcast ukan sarawipanxa, Creative Commons ukan iyawsawipampix jaylliwinak inak Archivo jaylliwipatpacha, akirinakamp chikañcht’ata: Please Listen Carefully de Jahzzar; Parade Shoes de Blue Dot Sessions; Mobile also de Blue Dot Sessions; Falcon Hood de Podington Bear; ukat Another Brick in the Wall (live) de Montana Skies.
Thumbnail de SoundCloud ukan jamuqax video de YouTube de SeaMTee Gaming ukat jamuqat’atawa..
Podcast: Play in new window | Download


text:
Aka Innovación Tecnológica de Gobierno Electrónico sata wakichawixa, Chuqiyapu markana jakasirinakaxa 365 urpacha ukhamaraki 24 uraspacha jasaki GAMLP ukana yanapt´awinakapa katuqañapataki utt´ayatawa.
Markachirinakana munatanakapaxa phuqhatañapataki, taqininsa jasaki mantañapataki, juk´a pachana aruskipañataki, kunaymani yatiyawinakasa yanapt´awinakasa yäparu phuqhasiñapataki.
Taqi kasta yanapt´awinakansa, ch´uwa amuyumpi yäparu phuqhasiñapataki.
Pacharu jani walt´ayirinakata jark´aqañatakixa, papilanaksa luz qhansa pisiptayaña amtampi apxaruriñapawa.
Ukhama plataforma tecnológica sata machaqa amtampi yanapt´aña chiqanakampixa Ch´ikhi Markaru tukuyañatakiwa.
En línea sata mä formulariotuqi, ukaxa 24/7 sata plataforma virtual ukaru mantañwa markachiriruxa yanapt´araki. JICHHPACHA QILLQANTAYASI
Ukhama luräwimpixa GAMLP ukan mä qawqha kasta yanapt´änakjuk´ampi munaspa ukhaxa kawknïri plataforma de atención ukaruwa mäkuti jak´acht´asirakispa ukhamata taqi sutinakapa chiqancht´añataki Ukatakixa jumaxa apañamawa:
Ukhama lurasaxa taqi kasta yanapt´awanakarusa iyawa satarakiyätawa.
Qillqantasïwimana yanapa munsta ukhaxa kawknïri Plataforma de Atención al Ciudaddano ukaru jak´acht´asiñamawa.
Kuna kasta jiskht´asiñatakisa, aka jakhunakaruwa jawsañama: 265 1446, 265 1447, 265 1448, 265 1449, inaki jawsaña jakhusti 13 5555. Janukaxa akhïri plataformas de servicio y atención ciudadana del GAMLP ukanakarusa jak´acht´asirakismawa.
* Centro Comercial Camacho - Marmachirinakaru uñiañ uta.
* SERMAT II - Miraflores - Marmachirinakaru uñiañ uta.
* Sur - Marmachirinakaru uñiañ uta.
* SERMAT I - Sopocachi - Marmachirinakaru uñiañ uta.
* Subalcaldía Cotahuma MD1 - Marmachirinakaru uñiañ uta.
* Subalcaldía Max Paredes MD2 - Marmachirinakaru uñiañ uta.
* Subalcaldía Periférica MD3 - Marmachirinakaru uñiañ uta.
* Subalcaldía San Antonio MD4 - Marmachirinakaru uñiañ uta.
* Subalcaldía Sur MD5 - Marmachirinakaru uñiañ uta.
* Subalcaldía Mallasa MD6 - Marmachirinakaru uñiañ uta.
* Oficina Virtual Palacio Consistorial.


text:
Titiqaqa quta taypina jaqichasiwi
(Puno 26.08.2013 15:49)
Aymara Ayllunakanxa llumpaqa paxsixa, yapunakatakixa, wali suyatarakiwa. Kunatixa, uka urunakanxa pachaxa junt’uchaña qalltaraki. Wayrampi chikaxa qiñayanakasa uksaru aksaru apanaqtarakiwa, qarpasa puriña qallantkarakiwa, urqisa phuthutiña qallantkarakiwa, ukata kuna quranakasa aywtankarakiwa.
Ukhamïpanwa, aymara yaqinakaxa kunaymana lurawinakwa phuqhapxtana: pachana sarawipsa arkayapxtana, nayrïri lumasanaka uñch’ukipxtana; PachMamaru luqtawinakampisa phuqhapxtana, yapuchañanaksa qalltapxkaraktana; ukhamaraki, jaqinakasa panichasiwinaka wakiyapxaraktanwa.
Uka qamawi arkaykasaxa; Punu markanxa, pätunka pusini uru saraqkäna llumpaqa paxsitxa, wakiyasiwarakiwa maya jach’a Jaqichasiwi -matrimonio Comunitario; ukaruxa pätunka chacha – warminaka purt’axarakina jaqicht’asiñataki; wayna taqunakasa utjakirakinawa ukhamaraki chuymanïrinakasa. Uka jaqichasiwixa phuqhasiwarakiwa Titiqaqa quta mama taypina, maya jach’a walsa patana, suma jiwallakipuninawa. Janipuniwa ukhama jaqichasiwixa uñjañakänati, jichhapuniwa ukhama wakicht’asiwixa; Punu marka irpirirakiwa – Alcalde, p’iqt’karakinaxa; panicht’asirikaxa wali k’uchi ukhamaraki kusisitawa jikxatasipxarakinaxa. Inaya jutiri maranakanxa ch’amañchatachini.
Taqi jaqicht’asiri jila kullakanakaxa jallallt’ataraki.
Qillqiri: María Yolanda Crisisto Aycaya (Puno-Perú)


text:
Verónica Peñasco nos dejó una obra inédita
(21.08.2013 11:11)
Verónica Peñasco kullakaxa, televisión uksana yatiyawina irnaqirïnwa. Khä 2012 maranwa, lunthatanakaxa, juparu ukhamaraki jilapampiru jiwayxapxatayna. Ukaxa ancha markaru t’iphuyawayäna.
Jupaxa 2012 machaqa maranwa, Jisk’a Machaqa markana, mä aymara qillqiriru liwrupa churatayna. “Uñxatt’arapita, ukata inacha kunjamatsa, papilaru apsuyxäta” sasina churatayna.
Uka pankaxa mä qillqañana, “Waman Puma de Ayaala” atipa atipasiñaru uñstayatätaynawa. Ukanxa Peñasco kullakana pankapaxa yaqha qillqirinakana liwruparuxa janiwa atipaña yatkataynati. Uka pankana sutipaxa: “Ch’uqi llamayu”, satawa. Ukaxa mä novela aymara aruna qillqt’atawa. Janiwa uka panka papilaru apsuñxa jikipxkataynati. Jichhakamawa uka papilaru apsuri thaqhaskapxi. Jichhaxa uka pankaxa “Ispalla” sutini aliqata suma wakt’ayatäxiwa. Janipuni uka papilata pankaru tukuyirinaka jikitäkanixa, aka internet uksata apsutäxani, sapxiwa.


text:
Mangal Shobhajatra, ukax mä phunchawiwa Daca, Bangladesh capital markanxa, ukarusti waranqh waranqh jaqinakaw ma kut maranx sarantapxi. Machaq mara bengalí qalltaw llamay phaxsina.
Jichhakiw UNESCO-X uka disfilirux Patrimonio Cultural Intangible ukham utt’ayawayi. ukampirus, uka phunchawix janiw aliq ukhamakakiti, jan ukasti, mä tantachawiwa nayrar ch’amañchañataki, jan bangladesíes markachirinakar jaljtayañataki, ni uñinuqañataki.
Aka lurawinx “En profundidad”, Global Voices ukan ma yatiyawipax wal qhanañchi, ukat janiw yäqapkiti kunjamañapakis ukhama, Pantha-mp Rezwan jaqinakax Global Voices tuqin irnaqiripxiwa, jupanakax Mangal Shobhajatra ukha phunchawit akham sapxaraki:
Uñisiñ maranakänktanwa, kawkhantix wal uñisiñax, Europa marakanx utji, Estados Unidos markansa, ukhamarak taqi markanakana, inas Bangladesh markax uka nayrir mara phunchäwipampi uñist’aychispa kunjams nayrar sartaspa jan uñisiñ utjañapataki.
Aka qillqäwinx licencia Creative Commons, Free Music Archive ukan iyawsawipampiw ist'añ waruqatanak uñt'ayapxsma,akanakawa : Ray Gun – FasterFasterBrighter de Blue Dot Sessions; Dramamine de Podington Bear; Tribal de David Szesztay; Stuck Dream de Podington Bear ukat Ally Pally Happy Clappy de krackatoa utji.
Ukakipkarakiw Duur Deshi Shei Rakhaal Chhele (Acapella) – Rabindrasangeet – Anirban Chakraborty SoundCloud ukat ist'añatak Azim Khan Ronnie ukat nazmulsoft YouTube uksan utji.
Aka isturyanakan Flickr Aaapon (CC BY-NC 2.0) Jamuqa.
Podcast: Play in new window | Download


text:
Pinar del Rio uka qullayasiñ uta Cuba markan lurañx Yohandra warmimp Gerson tatampikiw amtxapxi. Uka pani jaqinakaw expedientes médicos jiqhatawayapxi walja jiwir jaqinakankiri, masipanakat kuna. Jamuqa Radio Ambulante.
Gerson-amp Yohandra-mpix frikis ukham uñt’atänawa: jupanakax rock jaylliwin arkirinakapawa. Frikis uka tamatakix rock jaylliwix janiw kusist’añatakikiti , jan ukastï mä kast jakäwiwa, mä religionakaspas ukhama. Gersonamp Yohandra-mpikiw jakxapxi. Jupanakax provincia cubana de Pinar del Rio kawkhantix nayrax qullayasiñ utax jikqhataskän uksan jakapxi, VIH/SIDA usu qullañataki kimsaqallq tunka, ukhamarak llätunk tunka maranakana. Uka qullayasiñ utäkan ukhanx laqaya, expediente ukat paninin amtäwipampikiw utxi.
Ukhamaw yanapasiñax qalltsi Global Voices ukamp Radio Ambulante-mpi , ukax español aru parlirinakaruw yatiyi, ukhamarak Estados Unidos markarus yatiyarakiwa.
Global Voices ukan Luis Trelles (@cu_bata) qillqirix yatiyiwa”“Jakapachatanakata frikis, kawknirinakatix Pinar del Rio qullayasiñ utan jakapkana. Cuba markanx, walja frikis sas uñt’atanakaw SIDA usumpiw piykatayasipxatayna, suma jakañas uka qullayasiñ utanx utjkaspa ukhama :
Gerson: jaqinakax usutañ munapxana ukhamat jan callen jakañataki, ñakijay jupanakax qullayasiñ utar sarapchinaxa inak taqi kun katuqiri, ukampirus kunas inakiw churasïna.
Ukampirus jan SIDA usu uñt’atapatx uka pachanakanx walja jaqinakaw jiwarawayi:
Narrador: waljaniw usump apkatat utjäna, janirakiw uka usu tuqitx yatipkänti. Markanx uka usut kunjams apkatasipx ukatx janiw arsupkänti. Kawkir frikinakatix janchir junt’asipkanx ukanakax chachakamakinwa, ukat janirakiw yaqhar apkatatapx yatipkänti.
Jichhax arunak akham ist’arakisma:


text:
Bolivia markana indígena warminakarusti, jichhaxa kamachinakawa j’arkaqi jupanakana ch’amampi mistupxañakakapataki. Ukampisa thäkix janiw phasiläkiti, político chachanakasti ...
“Comunicación yatiyawinakaxa originario markanakana saphit yuri” uka amtampiwa exministro de Educación Bolivia markata comunicador Donato Ayma tataxa, sapüru radio Atipiri ukan ...
Santa Cruz jach’a markaxa niya kimsa millones ukja markachirinakaniwa, ukanwa ayoreo indígena markachirinakaxa utjasipxi, utjasiwipaxa janiwa askikiti, ukasti ma uñacht’awiwa ...
Kimsa tunka kimsaqallquni familianakawa, Samuguate comunidadanxa, Gran Chaco boliviano ukjanxa, cultura sarnaqawinakapaxa, arupasa jan chhaqañapataki wali ch’amampi sayt’asisipki. ...
Caigua comunidadana Guaranies comunarionakaxa janiwa petrolera empresanakakata qullqinaka jutkani uka ni compensaciones ambientales ukaqullqinaksa munapkiti.
Tarija departamentuna comunario ...
Kimsa indígena jilanakawa Asamblea Legislativa Departamental Tarija markanxa jikxatasipxi, autoridadanakjama, jupanakana amparanakankapxiwa kunamsa apnaqapxani uka departamentuna wali ...
Jupanakasti walipiniwa sartasipxi Bolivia markan autoridadanakampi ist’ayasiñataki, thakinat jakr’antasa, petróleo apsupki uka chiqanak jark’antasa kuna.
Campo petrolero Caigua ...
Francisco ukhamaraki Alfonso Icho Tamo jilanakaxa, amazonia ch’umi uraqinakatwa Santa Cruz markanxa wali aski instrumentos musicales luririnakaru tukxapxi.
Franciscusti kimsa tunka ...
Akasti, Bolivia markana historia sarnaqawipa uñtawiwa indígena uñtampi. “Apupachakamayu”, sata Asociación de Historiadores Indígenas organizacionaxa, Universidad Mayor de ...
Andinos markanakanxa, nayrja pachatpiniwa sawutanaka yänakaxa lurataxa, wali ch’amampi ukhamaraki amuyt’ampi cultura sarnaqawi uñacht’ayañataki luratachispaya, ukhama sasawa ...


text:
Anna Luisa Daigneault, jupax Living Tongues Institute for Endangered Languages (jakkir arunanakan institutupa, chhaqtañampik uka arunakar arxatañataki) amatan Coordinadora latinoamericana ukhamawa, perfil de Facebookaparuw Espiritu Baustista jiwatar amtkasin qillt’atayna. Panka qillqatax iyawsäwipamp mayamp uñt'ayasi. Santiago de Chile markanxa, 2013 mara qalltarux Bautistax Jakïr arunakana: medios digitales, América Latina ukch'pachan arunakax chhaqtask ukham sutinchat yatintäwinw chikancht'asitayna, Rising Voices ukax kipkrarikiw ukan chikanchasitayna. ukanx q’aphakiw yuqapamp irnaqatayna, Yanesha aru pirwa luratamp nayraqatar jach'anchayañataki. Alanki uka witiyux irnaqäwipat mä uñacht'äwiwa.
Espíritu Bautista jupax masijawa, nayrür simanakiw jupax jiwxi, jupax mä carismático ukhamarak ch’ikhi jaqinwa, jichhax Yanesha indígena markax surcentral amazónica, Perú uksanx jupatx wal mayjt'asipxani, ukhan utxasirinakax jupar extrañapxaniwa, ukhamarak khitinakatix jupamp irnaqt’kana. Espíritux uka tribu ukanx qhipartir jaqinwa, jupax isturyat ukhamarak jaylliwtuqiw Yanesha aru sarantayäna.
2008 marat 2013 marakamaw jupamp irnaqta, kunawsatix Archivos de Historia Oral Yanesha uka lurañ yanapt’ta, mä proyecto digital ukhamanwa ukax 300 pachaw waruqatäna ukankarakinw isturya uksa, ukax Espíritu Bautista ukat Richard Chase Smith jupanakat waruqt'atanwa.
Espíritux challwa munirïnwa, (inapachanakax sänwa “jaqinakapax janiw jamach’inak manq’añ munapkiti”) jupax jumar mä yaticháwi churañatakix utjapuninwa, mä historia saña. Jupa pachpaw jaylliwi historianaka Yaneshan wali jakaskirinakjama ukhamarak askinakjam säna. Mawk’amjar mä catalogot extractonaka mawk’amp Yanesha herencia arxat yatxatañanakamataki.
Mellañotheñrexh | aka jaylliwix dioses pachamaman uñstayatawa. Jupanakax kunawsatix jiwasax yänakata lup’ktana ukhax jupanakax khuyapt’ayapunstuwa.
Rrartsorexh | aka jaylliwix mama yucan uñstayäta. Ukxa jaylltanw kunawsatix yuca yapuchktan ukha ukhamat wali suma yucanakax achuñapataki.
Yachor Pallá |Yachor Pallá | aka isturyax jiwasan mama Pallasankiwa, Incan warmipa. Jupax qhiya apanirapistastu, kusi kusi uñnaqan kullkax uka qhiya qapuritayna, ukhamat jiwasanakax ukamp ist'asipxañasataki.
Arutuq Yanesha arun waruqt'atax Espiritun irnaqäwip imani.


text:
Chinuqa paxsitpachawa, mä yuqallqallux laylun wulsat pulirán ukar ícono fútbol, Lionel Messi sutipan jakhuwipan ukax plumón ukamp qillqatata p’iqut anataskir p’iqut anataskir jamuqax medios sociales ukan muytäna.
Jichhax uraqpachaw kunawsatix Murtaza Ahmadi yuqallqallux 10 jakhüwin Barcelona ukat Argentina jupamp jikiskan uka uñjañatak suyarasipki.
Murtaza, yuqallqallun wila masipax janiw jupar mä chiqsas camiseta de Lionel Messi uka churañ atkänti, ukat ukax medios sociales ukanakatakix mä yatiyäwinwa.
Uka Murdazan laylunat lursut kamisapax Homayoon Ahmadi jilapan lursutataynawa, jupax ukar mä jamuq apsusaw Facebook ukar apkatatayna.
Mohammad Arif Ahmadi, tatapaxa, televisora local Ariana TV ukarux akham sänwa: “juparux p’iqut anatañax chuymapar puririwa ukhamarak Messirux walpun jallalli. Jupax walxkutiw Missin kamisap alarapit sas mayituxa, janiw alarapkti kunjamakitix janiw jakapkt ukjan utjkiti”.
Ahmadix arsurakiwa, mä estadio de fútbol distrito de Jaghori, Ghazni uksana, uka uñjañ munäwipatxa.
“janiw nänakatak askiñap thaqapkti, jan ukhamakipansti wawanakasatak mä suma jukirikiw thaqapta suyapta”.
Kunawsatix uka jan uñt’at yuqallqallur usuarios extranjeros de internet ukanakax mayïr kutin uñjapkaytayna, ukjax Iraq kurdo yuqallqalluwa sapxataynawa.
Uka amuyäwix jilxatanwa kunawsatix televisión kurda ukax Homin sata, provincia de Dohuk ukjat yuqallqalluwa, uka jamuqanxa sas yatiyäna ukjaxa.
Ukat usuario @illMindOfRobin Twitter jupax nayaw amanut ukham k’ar wakichta, ukhamat ukxat taqin parlañanakapataki sänwa.
@xmcrt_ it wasn't iraq. duhok is where my parents were born so i just made it up. every media says iraq without source referencing to me
— RobinXVI (@illMindOfRobin) January 19, 2016
Janiw Iraq markatakiti. Duhok markax awkijan taykajan yurïwipakiwa, taqpach medios ukanakax Iraq ukataw sasaw jan kuna referencian sapxiwa.
Anat paxsi qalltanxa, Federación de Fútbol de Afganistán ukax Murtazaru ukhamarak wila masiparx Kabul ukjar sarañanakapatak achikapjatayna. Keramuddin Karim, federación ukan irpiripax Messir uñt’ayapunimaw sataynatawa.
“Club Barcelona ukar jawsxaptwa jupanakax pusi urunachin phichqa urunachin kuna pachans kawkhanas Murtazar uñt’apxani uk jaysawayanipxaniwa”,sasaw jefe de la federación ukax säna.
Murtaza yuqallqallux uniforme oficial del Barcelona ukan isintataw jamuqayasitayna.
5 year old Murtaza Ahmadi has finally got his real Messi Jersey ❤💙.. pic.twitter.com/a8hx0ng4BN
— Leo Messi (@messi10stats) February 2, 2016
Murtaza Ahmadi, phichqa maran yuqallqalluxa, chiqsas Missin kamisitapanixiwa.
Mä usuario afgano de Facebook, jupax sänwa:
Every one is waiting to meet #kingMessi
Messi is waiting to Meet our little #Murtaza
Because of that we love Messi and soccer
Taqpachaniw Rey Messir uñt’añatak suyarasipki.
Messix jisk’a Murtaza, yuqallqallusar uñt’añak suyaskiwa.Ukataw Messir p’iqut anatäwir munasipta.
Jan ukhamakipansti Barcelona ukax janiw mä anuncio oficial yatiykiti, BBC Persa ukax Embajada Española Kabul ukarux Murtazan Messir uñt’añapatakix wakicht’ataniwa sasaw yatiyäna. Tatapayrix Barcelona, Nou Camp, wali uñt’at estadio del club ukanaw jikisipxani sänwa.
Akax mä panjawispawa, europeos markanakata, punkunaks jist'antapxiwa, Afganistán uksan juk'ankikiw janiw sapxi.
Uraqpachan p’iqut anatañar yupaychirinakax chijñisïwiw uñacht’ayapxäna:
Пocлe Toro, kak люди yзHaли, чTo Maлbчиk B фyTбoлke из пoлиэTилeHoBoro пakeTa, BoзMoжHo, BcTpeTиTcя c Лeo Meccи pic.twitter.com/waMGGsJn8C
— HacToящee BpeMя (@CurrentTimeTv) February 4, 2016
Akhamapï kunawsatix mä yuqallax mä polietileno laylunat kamisanitapat Messir uñt’añapat wakt’ayapxixa.


text:
- 10. Wajcha kankañana jakaña kutjtayañataki
- 11. Taqi jaqisa jani jisk’achasisa khuskhachasiña chuymampi sartañanakapataki
- 12. Estado ch’ullqi yatiña utanakana taqi jaqina jani qullqita yatiñanakapataki, jakäwinakasa ukata chuyma jañura anatt’äwinaka ch’amanchasiñanakapataki
- 13. Estado qullaña utanakana taqi jaqina suma qullayasiñanakapataki, jaqinakjama uñjatañanakapataki
- 14. Taqi jaqina k’uchi ukata jusachaña kankañampi irnaqäwinakaru jawst’atañanakapataki
- 15. Taqi phuqata puraka katuri manq’anaka utjañapa ch’amanchañataki
- 16. Taqi utanakana utjasirinakaru ch’amanchañataki, jisk’a yuqalla imilla, q’axu wayna tawaqu ukata wayna tawaqu suma taqina yäqkaña uywatañanakapataki


text:
Gobierno taypina irnaqäwinaka tuqitsa suma qhananchäwinakampi yatiyäwinakawa wakicht’ataskarakini, ukhamata Estado taypitsa taqi markachirinakana mayt’äwinakapasa, kunatixa jupanakaru wakïski ukanaka yächasa, suma yäqataskarakiniwa. Taqi jaqisa jani khitiru jasq’arasisawa arsusiskani, arsusiña munirinakaru amukt’ayäwinakasa janiwa utjxaniti, ukhamata taqi jaqisa suma chiqapa uñjkaña yatiyäwinaksa mayt’asipxarakini. Ukhama pachparakiwa, yatiyäwinaka tuqita wakicht’äwinaka kunaymana yänaka taypita apnaqirinakasa taqi tuqi markanakana sarantayasiskarakini, ukhamata machaqa ukhama mayachäwinakasa amanawiwa uñstayasiskarakini, uka taypinakana kunaymana amuyt’äwinakasa jani kuna jasq’arasisa yatiyataskarakiniwa.
Uka taqi jaqina yatiyäwinaka katusa suma jani jasq’arasa arst’asïwinaka utjañapa layku jach’a amtäwi phuqaña phuqañatakixa Estado taypita:
(a) Gobierno taypita kunaymana luräwinaka tuqitsa suma yatxatayäwinakawa phuqasiskarakini, qullqi qullqi apnaqäwinaka tuqita yatxatayäwinaksa aliqata apasiskarakini, ukhamata suma qhana taqi kunasa apnaqasiskani, jamasata kuna apnaqäwinakasa ch’usa chhaqtayataniwa.
(ch) Jaqinakaru arst’äwinakapa amukt’ayiri juchanchasa wayxatañanakaru uñtata kamachinakasa chhaqtayatäxarakiniwa, arst’asiña munirinakaru jani chiqapata amukt’ayäwinakasa chhaqtayatäxarakinwa, niyasa uka arst’asïwinaka amtatanakaparjama jani chiqaparu uñjirinakaruwa kamachinaka taypita juchanchasirakini.
(h) Estado taypita yatiyäwinaka apnaqäwinakasa taqitaki suma qhana khuskhachataskarakiniwa.
(i) Estado taypita uka yatiyäwinaka jani chiqaparu apnaqañanakasa chhaqtayataniwa, yatiyäwinaka katuqañasa juk’a qullqitakikxarakiniwa, ukhamata computadora yänaka taypita taqi kuna yatiyäwinakasa urasaparu yatiyasiskarakini.
(k) Sapa jaqita ukata Perú marka pachana utjasirinaka tuqita yatxatäwinakasa Estado taypita kunaymana yatxatäwinakasa suma purapata uñanuqt’asa wakicht’äwinakawa sartayasiskarakini.
(l) Estado taypita kunaymana tuqita yatxatäwinaka utjañapataki, ukhamaraki kuntixa Estado taypinkiri mayachäwinaxa apnaqapki uka tuqinakata yatiyäwinaka utjañapatakisa kamachinakaxa mayachthapisxarakiniwa.
(ll) Taqi Partidos Políticos sutinchata mayachäwinakasa sapa chhijlläwinaka utjipansa khuskhata uka yatiyäwinaka yatiyiri mayachäwinaka taypinsa suma katuqt’atasipkarakaniwa, franjas electorales sutinchata wakichäwinakasa ukhamaraki. Uka kunaymana yänaka taypita yatiyänaka yatiyirinakaru ch’amancha laykuxa Estado taypita:
(m) Yatiyiri jilata kullakanakaru yatiyäwinaka arsüwipa layku janiwa kuna phiru arunakampi sutichaña utjxaniti.
(n) Yatiyäwinaka yatiyiri mayachäwinakasa chiqapa kankañampi irnaqañanakaruwa sartayasiskarakini, ukampinsa taqi jaqina yatiyäwinaka yatxatanakapataki markachirinakana maychäwinakawa utt’ayasiskarakini.
(ñ) Periodista yatiyirinakana chiqaparu jani khitina aru churata yatiyäwinaka apsuñanakapataki kamachinakawa yächasiskarakini, yatiyäwina apnaqiri empresa mayachäwinaka ch’amanchasiñanakapatakisa kamachinakaxa yächasiskarakiniwa.
(p) Sapa mayni jaqina ajanu wilapa wartiri, chuyma ustaykiri, unra willtiri yatiyäwinakaxa janiwa ch’amanchatäkiniti.


text:
Wanipaqa jisk'a t'aqa suyu
Wanipaqa t'aqa suyu; (kastilla arupi: Distrito de Huanipaca) nisqaqa huk Jisk'a t'aqa suyu Awankay jisk'a suyupi, Apurimaq jach'a suyupi, Piruw jach'a markapi.
Utjirinaka
Nayra sarnaqawi[trukaña | chimp askichaña]
Kamasqa Awti phaxsi 21 1893 mara, Remigio Morales Bermúdez Umalliq.
Uraqita[trukaña | chimp askichaña]
Markanaka - Uchuy markanaka[trukaña | chimp askichaña]
Nayriri Wanipaqa markam
Waki[trukaña | chimp askichaña]
Jaqinaka[trukaña | chimp askichaña]
4 515 jaqi (2 341 chacha, 2 174 warmi)
Iñiy[trukaña | chimp askichaña]
Markap amachana santun[trukaña | chimp askichaña]
- Llamayu phaxsi crus.
- San Huwan
- Karmin Pallan.
Yachay tarpuy[trukaña | chimp askichaña]
Yachaychiy[trukaña | chimp askichaña]
- Asu utanaka:
- Huch'uy yachay utanaka:
- Chawpi yachay utanaka:
- Jach'a Yatiñ Utanaka:
Musiku[trukaña | chimp askichaña]
Karu puriy[trukaña | chimp askichaña]
Phistanaka[trukaña | chimp askichaña]
Apaykachana[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: Ramiro Márquez Ticona, Movimiento Poder Popular Andino.
- 2007-2010: José Chacón Vargas.
Kaypipas qhaway[trukaña | chimp askichaña]
Hawa t'inkinaka[trukaña | chimp askichaña]
- Commons katt'ana uñnaqa Wanipaqa.
- WanipaqaMunisipyu
- INEI Piruw


text:
Waya jisk'a t'aqa suyu
Waya jisk'a t'aqa suyu; (kastilla arupi: Distrito de Huaya) nisqaqa huk Jisk'a t'aqa suyu Víctor Fajardo jisk'a suyupi, Ayaquchu jach'a suyupi, Piruw jach'a markapi.
Utjirinaka
Nayra sarnaqäwi[trukaña | chimp askichaña]
Kamasqa Chichu phaxsi 2 1857, Ramón Castilla Umalliq.
Uraqipa[trukaña | chimp askichaña]
Markanaka - Uchuy markanaka[trukaña | chimp askichaña]
Nayriri San Pidru Waya marka.
Qullqinchäwi[trukaña | chimp askichaña]
Jaqinakapa[trukaña | chimp askichaña]
2 526 jaqi
Yupaychäwi[trukaña | chimp askichaña]
Markap amachana santun[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: Wilber Pariona Paredes, Musuq Ñan.
- 2007-2010: Edgar Ipurre Uscata.
Taytakura[trukaña | chimp askichaña]
- Uwispu: Mons. Salvador Piñeiro.
- Parruqu: Preb. (Parruqia San Luis).
Irpirinaka[trukaña | chimp askichaña]
Wali uñt'at chiqanaka[trukaña | chimp askichaña]
- Commons katt'ana uñnaqa Waya jisk'a t'aqa suyu.
- Munisipyu Uficial Web
- INEI Piruw


text:
Chiqapa democracia taypina utjaña phuqañataki, ukampinsa taqi jaqi Estado de derecho sutinchata kamachinaka taypina utjäwinaka ch’amañchäwinaka phuqañataki arsusipxthwa. Ukhamatwa jakañaxa suma qhana chuymamapi sartayasini, p’iqt’irinakasarusa qhana kankañampiwa chhijllapxañäni, jupanakasti maynita maynikamawa p’iqiña kankaña apnaqañansa jaqukipasipxarakini. Ukhamarausa qhanchapxarakthwa, uka Estado de Derecho kamachinakaxa taqi jaqina yanapt’apampiwa ch’amanchasini, sasina. Ukasti taqina jaqina jani atiya yanapt’asiña kankañanakapampi, suma taqi chuyma kuna arsutanakapsa phuqañanakapampiwa chiqpachanxa ch’amanchasirakini.
Uka jach’a amtäwi phuqaña laykuxa Estado taypita:
(a) Perú markana Constitución jach’a kamachinakaparjamawa taqinisa atinisiñapa ukawa amuyasini, ukhamata taqi chiqa markanakana utjasiri jaqinakataki maya suma ch’ullqi marka ch’amanchañataki, sapa mayni amuyuparjama, mayjt’awinakaparjama, p’iqiña kankaña taqini apnaqañanakaparjama, mayaru tukusa sartasiñanakapataki.
(ch) Estado taypita taqi jaqina, ukhamaraki kunaymana mayachäwinaka taypina lup’ita amuyunakapawa ist’asiskarakini, ukhama pachparakiwa Estado taypita taqi jaqina suma jani khitirusa jasq’arasisa utjasïwipasa suma uñanuqataskarikiniwa.
(h) Estado taypita suma taqi jaqina arsüwinakaparjma chikanchasiñawa ch’amanchasiskarakini, ukasti markachirinakaru kunatixa wakïski ukhamaraki kunanakatixa lurañanakapäki ukanakrakwa sartayäskarakini.
(i) Estado taypita khitinakatixa kamachinaka taktasina, kunatixa jaqinakaru wakïski ukanaka ch’apaqachirinakaru, ukhamaraki khitinakatixa kamachinaka patxata sarnaqapkani jupanakatakixa kunaymana wayxatäwinakrakwa uñstayasiskarakini.


text:
Small World News [en] ukankir masinakax jichhakiw mä witiyu YouTube uksan luarawapxi ukanx aplicación StoryMaker [en] ukx kunjams apnaqs ukaw uñjasi ukax narración digital ukatakiwa.
Aka aplicación de código abierto ukax mä herramienta ukhamaw yatiyirinakan kipka yatiyaw reportip utt'ayas apnaqapxañapatakiwa teléfono Android ukatakiwa. Ukampirus apnaqirinakax kipka witiyup jamuqap waruqatap utt'ayasipxaspa web ukar apkatañataki. Mä witiyu uñacht'äwip uñjapxasma.
Rising Voices ukax yatiyirinakan entrenamientos ukanakan Irak, Egipto, Marruecos ukat Túnez markanakan apaski ukan chikanchasi. Mä reporte ukx aka Centro de Medios Independientes de Kurdistán [eng] Erbil, Kurdistán, norte de Irak, 2013 maran apaskan ukanakan ullarapxasma.
Mä versión BETA apaqaña (descargar) [en] Google Play tiendan ukan apnaqañawa.


text:
khaya tuqinx Batallón de Infantería Blindada I “TARAPACÁ” sutin pallapall utaw utjaraki. Khayanx niya paqalq patak pallapallanakax utji. Jilïr p’iqichirinakatakix yaqha utanakaw lurataraki, janiw mä mar sariri waynanakamp chikäpkitti. Warminakapax ur paqaraw utapankasipki, yaqipax markar mistupxarakiwa. Jilpachax Chukiyaw markat sarir waynanakaw utjaraki, pachpankirinakax utjarakiwa. Aka pallapall utanx jach’a jiwayañ k’añaskunaka utjarakiwa.
Aka mark jak’anw Guerra Federal ch’axwäwix tukuchasiwiyi sasaw sarnaqäwit yatxatirinakax sapxi. Waranq llätunk patak phisqha tunk payan maranx Movimiento Nacionalista Revolucionario (MNR) tamankir jaqinakax aka chiqanw “campo de Concentración” sat jist’antañ utanak utt’ayasiwiyapxatäna. Juk’amp uñt’at luräwinakxat jaqix parlañ yatiraki.
2. JAQINAKAPA
Corocoro markax tunka payan waranq jaqinakaniwa. Jupanakax kastillanump aymaramp parlapxi, qhuya walja jaqinïkan ukjax yaqhipax kichwat aruskipt’asipxäna. Jaqinakax taqi tuqut purinitäpxarakiwa, qhuyamp jirukarilamp utj ukata.
2.1. Markankirinaka
Markan jakasirinakax qhuyan irnaqañ yatipxaraki. Sapa alwataw inal mamas alkulitas sijaritus ququs apt’asit irnaqäwiparjan utapat mistuwiyapxaraki. Khayar purxasast chuxña qal apsuñatakiw jump’¡n jump’in uraq jat’ipxi. Yaqhipax yamakis qullu thiyanakar p’iyanak lurasax wali manqharjamaw sut’untañ yatipxaraki. Chikürux quqxatt’asipxarakiwa. Ukatatx inal mam akhullxatt’asisax irnaqañ qallantapxarakikiwa. Chachanakaw jilpachas ukham irnaqapxi. Warminakax laq’a allsutat qala jilt’anak apsuriw sarapxaraki. Jaqinakax jupanakarux “palliri” sutimpiw uñt’apxaraki.Jayp’u tuqurux mäkirakiw utaparjam sarxapxaraki.
Jan qhuyan irnaqirinakast kunayman lurawinakanïpxarakiwa. Yaqhipanakax qhuyankirinakar, pallapallanakar, Chuquiyaw saririnakar aljasisaw sarnaqasipxaraki. Yaqhanakax pallapallanakäpxarakiwa. K’añaskun jaqinakax Chukiyaw markar jut sarasaw qullq payllasipxaraki.
Jan markan jakasirinakax uywam yapump sarnaqasirinakawa. Corocoro mark jak’anx wallja ayllunakaw utji: Chhixchhi Baja, Chhijchhi Alta, Kantu Pata, Ch’allapampa, Kaläri, Tarixra, Qullpa Belen, Sillapaca, Rumir Uma, Ninoca, Yarivay,… Aka markachirinakax murqu isis uskt’asitaw wali alwat uywanakap pamparjam qullurjam anakipxaraki. Jallupachax yap lurañ yatipxaraki.
3. QULLQINCHÄWIPA
3.1. Qhuya Irnaqäwi
Centauro, Toledo, Cóndor Jipiña sat khuyanakaw utjaraki. Aka markax aka irnaqäwi utj ukatw wali uñt’ata. Kuntur jipiña, Waka Laxra, Aqu LLust’a, Kori Kori qullunakanx “cobre” sat chuxña qalaw wal utxaraki, jaqhip chiqanx yamas allirtaskiwa. Waranq llätunk patak kimsa qalq tunk maran Victor Paz Estensoro mallkux Decreto Supremo 21060 kamachimpix waranq patakan jaqinak qhuya irnaqawipat jaqumukuwiyaraki. Jupanakax Corporación Minera de Boliviampiw irnaqapxäna. Ukjatpachx uka jaqinakax yaqha markanakaruw sarawixapxaraki, jilpachaninakax Chukiyawu, El Alto jach’a markanakan jichhüranakax jakasisipki. Corocoro markax ukjatpachx ch’usakiw qhipartawixi; utanakas jan jaqin jan jaqiniw maratjam maratjam allirmuktawïxapxaraki, yaqhipax punkus aystat, khumuras allranttat, pirqas k’ak’jtat ukhama.
Ch’uxña qal irnaqäwix wali khusäkan ukjax Corocoro markarux “ferrocarril” ch’ullqhi thakhis purirakïnwa. Jichhürunakax laq’as uka thakhinakx chhaqtayawixarakiwa. Aka jach’a k’añaskunakax Arica tuqiruw qalanakx q’ipipxarakirïna. Khayatx anqa jaya markanakaruw aljxapxarakïna ukhamat qullasuyu markasatak walja qulq katuqapxäna.
Qhuya irnaqirinakatakix kunayman irnaqawinakw lurasirakïna. Umx Pontesuelo qhuratpach p’iyan jirunakämw irpanipxäna. Lusa qhanatakix wali ch’aman muturanakw uxuyapxirïna. Manq’añ tuqutx janiw anchja llakisiñax utjkänti, “Pulpería” sat utrakw jist’arapxana. Khayanx warminak, wawanak, yaqhip chachanak ukhamarakiw siqisipxirina.
3.2. Yapuchäwi
Yapu lurañatakix mara tukusiw markachirinakax wakichasipxaraki. Jupanakax mä juk’ jallxatañap suyapxaraki. Ukhamïpanx mäkirakiw uraq unxtayir sarapxi. Janirakiw qhullin “tractor” satanakax utjkänti, jichhanakakiw uñstasipkaraki, wakampiw jichhakamas uraqinakap qhulliñ yatipxi. Jallu pach tukuw chachanakax qullunakar pampanakar qhullir sarapxi.
Kunanaks satappacha.
Ch’uqi, siwara yaqhipax jupha qañawa ukanakakrak satapxi. Aka qhipa maranakax awina, alpha ukhamw uywatak satañ yant’asipkaraki. Ch’uq satañatakix jichha qhullit uraqïñpawa sapxiwa. Qhipa marax pachpa chiqar siwar satantxapxaraki.
Juphamp qhañawampx akutakiw uywasipxi. Juphax waña juyraw sapxiwa. Qhañaw Satañax jasakirakiwa. Janirakiw ch’uqjam taqin aka juyranakx satapkarakitti.
Ch’uq satantxasas kunayman lurañanakaw yapunx utxaraki. Niyak alinuqx ukapachax pichañarakiw wakisi. Sum puquñapatakix qawañas wakt’akirakiwa. Jan wali qhuranaka jilantx ukjax yapuchirinakax jik’irapxarakiwa.
Yapuchañatakix kunayman saräwinak arkañ yatipxaraki. Jamach’ix pampar tapachki ukjax waña maraniw sasaw winkt’at sukantapxaraki. Jamach’ix patar tapachkï ukjast jallu maraniw sasax aliqat sukapxi. Yaqhipax yaqha uywanak uñch’ukiñ yatipxi.
Yapu llamayux qhipa mara qalltaw lurasiraki. Suma Maräk ukjax walpun kusisiñ yatipxi, jan walïk ukjast llakisipxarakiwa. Yapu llamay pachax sapüruw utapar qala kayitunakar ch’uqis khumt’asit wali qarit kutt’apxaraki.
Q’al llamayuñ tukuyxasax ch’uqx palljxapxarakiwa, jisk’at jach’atjama, laq’utat jan laq’utatjama. Taqikunatakirakiw qut qut sartayapxi: jathataki, muntarataki, ch’uñutaki, tuntataki, aljañataki, qhathitaki,… ukhama. Ukatatx sumrakw imxapxaraki.
Juyranak aljasiñatakix marka qhathunakaruw sarapxi. Taqit uñt’atanakax Gral. Pando, Caquingora, Muro Pilar markanakanw lurasi, pachpa Corocoro markanx janiw jach’a qhathux utjkitti. Alakipanakax uka ch’uq ch’uñx jach’a markanakaruw apanxapxaraki.
Ch’uñuchañatakix juyphipachaw suyata. Pampanakaruw ch’uq waratatir sarapxi. Niyak umaratax ukjax takirxapxarakiwa. Wañarayasax qaqtas qaqtasaw wayrsuyxapxi.
Tuntatakix yaqhw ch’uñuchapxi. Niyak taqpach juyphsut amuyxapx ukapachax jan lupimp uñjayasaw takirapxi. Qhipa alwatax wali chhullunkhrantatpachw mä wayaqar winantas umar apantanipxi. Niya mä phaxsi jak’atx sillp’irañatakiw waysunxapxaraki.
3.3. Uywachäwi
Khaya tuqinx iwijanaka, wakanaka, qala kayunakaw jakasipxi, qarwanakax juk’akirakiwa. Jilpach jaqinakax iwijanakw uywapxi, janiw taqin wakanipkitti. Qala Kayunakx juyranak q’ipnaqañatakiw uywachasipxaraki.
Janiw anchja waljan uywan jaqix utjkarakitti. Jilpach uywanix mä patak uywan ukjarakiwa, jiljpachax iwijanaka mä qawha wakampi, jupanakax qamirjam uñt’atäpxiwa. Sapa utjawix mä phisqha tunk “hectárea” ukham uraqinipxiwa. Jallu pachax awtipachatak uywa manq’an utjañapatakiw uraq jark’antañ yatipxi.
Janiw uywa khariñax kunapachas lurañakïkitti. Nayraqatax lik’it janich lik’i, jach’at janich jach’äki ukw uñaqapxaraki. Janir kharkasax jayumpiw lik’ïñapatak uywarux phawakipapxaraki. Aych aljañatakix qhathururakikiw qala kayut khumupxi.
3.4. Jaqha Irnaqäwinaka
Corocoro jak’a markanakanx kunayman irnaqäwinakaw utjaraki. Janirakiw uka chiqanakanx yap uywx anch yäqapkitti, jupanak manq’asiñatakikiw uywachasipxis yapuchasipxisa. Jayumpi istuku janq’u laq’ampi irnaqasisaw sarnaqapxi.
Gral. Pando, Calari, Caquingora markanakanx istuku janq’u laqw k’iyapxaraki. Istuku lurañatakix uraqw qal uñstañapkam allirapxi. Ukatx mä jach’a jirumpiw qal p’iysupxi. Niyak tukuyxasax tinamitamp p’iyar sum irantasaw phallayapxi.
Qala niy willtatäx ukapachax jach’ïrinak jisk’a jisk’ jalanuqapxi. Qhiparux jach’a qhiriruw wiysuñatak pirqantapxi. Qhipürux Jisk’a jawq’añanakampiw t’un tukuyapxaraki. Ukatatx k’iyaqañ qallantapxaraki. Niyak tukuqxasax alasirin jutañap suyapxi.
Alasir k’añaskunakax Chukiyaw markatpach puripxaraki. K’iyaqat istuk utar jitkatasax wayaqanakar winarasaw sum apkatapxaraki. Tukuyxasax payllaw istukunirurux churawiyapxarakiwa. Istuk lurir jaqinakax wal k’añaskun puriñap suyapxi, k’añaskuninakax muxsa umanaka, t’ant’anaka, puqutanaka ukhamw waxt’añatak apañ yatipxaraki.
Caquingora, Jayu Uma, Yarivay tuqinakanx jay lurapxi. Laq’at lurat jisk’a uyunakaruw um irpantapxi. Mä qawqha urut uka umax thayt’awixarakiwa. Qhurajak’anakanw jayump sarnaqasirinakax irnaqapxi.
Jayu luratx Chukiyaw markaruw apanipxaraki. Caquingora markanx jay k’iyañatakix mä “cooperativa” utt’ayasiwiyapxi. Ukanx “yodo” qullampiw jan usunïñapatak kitumtapxaraki. Aljañatakix jisk’a laylun wayaqanakaruw winañ yatipxi.
4. SARÄWINAKAPA
Khaysa tuqinx kunayman saräwinak, siwsäwinak, amuyt’äwinak, parläwinakaw utjaraki. Yaqhipax chiq yaqhipast janirak ukhamarakiwa. Nayratpach parläwinakas maynit maynir jiwasanakatak jichhürunakkam puriniraki.
Corocoro jak’a markanx Supay Jawira sat k’allkaw utji. Markachirinakax wal uksar sarañ jasq’arapxi. Saririnakax khayanx muxsa achunakaw utji sapxiwa. Uka manqhat uka achunak apsuñ munxatax jayarst’awixiriwa sapxiwa. Jaqinakast niyat purxä sasax janiw puriñ atxapxiriti, ukhamw parlapxi. Khiparux jiwawixapxarakiriw sapxiwa.
Walja qhuyan irnaqirinakaw irnaqkas jiwarawiyapxaraki. Arumanakax jaqinakar thaqhiriw qhuya p’iyanakat mistsunipxiri sapxarakiwa. Chiqpachans qhä chiqanakax wali chhijunipuniskiwa, jach’a khankha qullunakapas axsarayasiñjamawa. Kuntur jipiña qullunx mä qala mallkuw sayasiskaraki, uñkatatax mallkus kikipakipuniwa.
Achoco chiqamx janiw arumax sarnaqañati, lunthatanakaw utji, jaq jiwayapxiri sasaw parlañ yatipxi. Mä aquw ukjanx utji, allqamarinakaw ukan sayasipkarakiri. Jaqinakax aka chiqamx jasq’arayasisaw mäkhipapxaraki.
Chhixchhi jutk ukjax ch’iyar pullirampiw sunir sunir saram sas khiwisipxi. Janiw qinayax uñch’ukiñat, manuw jithir sapxiwa. Q’ixu q’ixu jutk ukapachax p’iqirux kunas asxatasiñápuniwa, jiwayiriwa sasaw parlapxaraki.
Irnaqäwitakix inal mamamp alkulampx apnaqasipxapuniwa. Supayarux wal waqaychapxi. Janiw akux istuku irnaqäwir apañati, janq’u laq’ qalw chhaqtayiri sapxiwa. Qhuya p’iyanakx walpun yäqasipxi, phunchhäwinakans qhuyatx amtasipxapuniwa.
5. WALI UÑT’AT JAQINAKA
5.1. Juan Lechín Oquendo
Juan Lechín Oquendo chachax waranq llatunk patak tunka pusin marat tunka kimsaqal ur mayu phaxsit saraqkipanw Corocroro markan yuriwiyatayna. Jupax pä waranq mayan marat pä tunk paqallq ur agosto phaxsit saraqkipanw jiwawixaraki. Aka tatax Federación Sindical de Trabajadores Mineros de Bolivia (FSTMB) uka tantacht’at jaqinakan p’iqichiripanwa. Waranq llätunk patak phisqha tunk payan marat waranq llätunk patak kimsaqalq tunk paqallqun marakamax Central Obrera Bolivianrakw apnaqawiyi. . Waranq llätunk patak suxta tunk marat waranq llätunk patak suxta tunk pusin marakamax Vicepresidente ukhamarakïnwa. Jupax janiw jilïrikanti, payïrinwa, jil kullakanakapast pusinirakitpawa.
5.2. Ismael Montes
Jupast Waranq kimsaqalq patak suxta tunk mayan maranw yurirakitayna. Waranq llätunk patak kimsa tunk kimsan maranw jiwawixaraki. Ismael Montes chachax waranq llätunk patak pusin marat waranq llätunk patak llätunkan marakamax qullasuyu markasan Presidente mallkuparakïnwa; qhiparux mayamp mantawiyarakitayna, waranq llätunk patak tunka kimsan marat waranq llätunk patak tunka paqallqun marakama. Pallapalla, arxatiri ukhamarakïnwa.
5.3. Abel Mamani Marca
6. PHUNCHHÄWINAKA
Corocoro markanx phunchhäwinakax taqi tuqun lurasi. Taqit uñt’atax tunka phisqhan ur agosto phaxsit saraqkipanw lurasiraki. Markachirinakax Asunta sat phunchhaww amtapxi. Nayra, qhuya irnaqirinaka jakapkan ukapachax walpun kunayman thuqt’äwinak sink’untapxirïtayna, diablada, morenada, kullawa, llamerada,… ukhamanaka. Jichhax janirakiw nayrjamaxiti. Ukampirus jach’a markan jakasir jaqinakax sapa maraw thuqhur kutt’apxaraki. K’añaskunakax jisk’at jach’akamaw iwijanakjam khayanx sayarapxaraki. Phunchhaw tukuyx ukatatx jaqinakax mäkirakiw k’añaskunakapar makatas Chukiyaw markarjam chhukhuniwixapxarakiri.
Paqallq ur pachpa agosto phaxsit saraqkipanx waka anatawinakaw utjaraki. Uywaninakax uksat aksat wakas jikt’asitarakiw puripxi. Janir anatir mantkipanx siwar liwxatt’apxaraki. Atipirinakax injalmi sat paylläwinak katuqasiñ yatipxi. Uñch’ukirinakax Waka Laxra qullurkamaw wali k’uchik chhukhupxaraki. Khayanx uraqir p’iysut waka anatañ uyuw utji. Umatanakas uywanakar phiskhasirix mantañ munapxarakiriwa, mantirinakax niyas waytayasipxarakiwa. Chukiyawu markatpach purit wakamp anatir jaqinakaw utjarakiri.
Yaqha uñt’at phunchhäwx septiembre phaxsit tunka phisqhan ur saraqkipanw “Tata Wallatïri” lurapxi. Janirakiw nayrïr phunchhawinjam kuna waka anatiris utjkarakitti. Markachirinakax walpun ukürux “dinamita” phallayapxi.
Antonio Paredes Candia yatxatirix, Corocoro markanw “Ch’uta” thuqhux uñstawayi siwa. Ch’utanakax nayrapachax tarqanakampiw thuqhupxirïtpa. Jichhürunakax Chukiyawuns yaqha chiqanakans aka thuqhx laqanchayasipkakiwa.
7. EVO MORALES AYMA JACH’A MALLKUN PURÏWIPA
Pä waranq kimsa qalq marat kimsa ur marsu phaxsit saraqkipanx Pakajaqi provincian yurïwi phunchhawipatakix, Jach’a mallku Evo Morales Aymax purt’awiyarakïnwa. Ukürux jupax qhuya minax maykutimpiw jist'arasini sasaw ukankir jaqinakar taqinin nayraqatapar sayt'asis parlawayaraki. Qalltañatakix kimsa qalq milluna tular ch'uxña qullqinakaw churañatak utji sasaw qhananchawayarakï.
Morales Jach'a mallkux uka phunchäwinx walpun thuqt'asiwayarakïna. Markachirinakax wali k'uchikiw juparux panqar silt'unakamp, siku phust'äwinakamp katuqt’awiyapxarakïna.
Khithinakas jutappachäna.
Yapump jakasirinaka, qhuyan nayra irnaqirinaka ukhamarak kimsa qalq "municipio" tuqit jutir jaqinakaw ukankapxaraïna.Tata Moralesax taqiniruw jan t'aqxtäwinak utjañapatak mayacht'asiñasaw sas mayiwiyarakïna. Uka pachparakiw qullasuyu markan nayra p'iqichirinakaparus k'umiwiyaraki. Qhuya irnaqirinakarux jan chuym llamktásisaw irnaqäwinakapat jaqtawiyapxi sarakïnwa.
Janiw Qhuyat parlirik Jacha Mallkux qhayar puriwikänti. Jutir maranakanx janiw k'añaskunakax laq'a thaqhïm sarnaqxapxanitti, llusq'a thakhiw lurasirakini. Ukampirus janiw uk lurañatakix qullqix utjkiti, jichhaw thaqhañ amtasipkaraki. uka llusq'a thakhix Chukiyawu markat Cocororo markakamaw purini sasaw yatisiraki. Akham amtanakax janiw jichhak qhanstkarakiti; markachirinakan akham amtäwinakamp sarnaqapxatanakapax niyaw kimsa tunk maraxarakini, COMIBOL sat jach’a qhuya irnaqaw kunkanchayirix walja qulq katuqirïkan ukjatpacha.
Khaya markanx má qullasíñ utaw utjaraki. ukampirus juk'amp jach'a jaqha qullasiñ utaw lurasirakini sasaw tata Evo Morales Aymax parlawayarakïna. Waynanak tawaqunakan anatapxañapatakix ch'uxña "sintetico" alinakaw ayruntatarakïni. Uk lurasiñapatakix markachirinakaruw uksat aks sartasipxañapatak amuyt'ayawiyaraki. Ukhamarakiw Pakajaqinkirinaka umanipxañapatakix Abel Mamani tatax Ministro de Agua ukkhamäkan ukjax phisqha milluna wuliwyanunak churawiyarakitäna.
Jach’a mallkux waranq llatunk patak kimsa qalq tunk phisqhan maranw akar jayllïwinak phusart’asir jutawita sawiyarakiwa. Khaya pachax qhuya irnaqirinakampiw thuqt’asiwita sasaw amthapiwiyaraki. Corocorunkirinakax aka wawataw jumax sasaw sawiyapxarakïna.
TUKUCHA
-Corocorox Qullasuyu markasatakix wali askiwa.
-Markachirinakax qhuyan irnaqasaw jakasipxi
-Yaqha jak’a markanakanx janiw yapump uywampx anch yäqapkitti, yaqha irnaqawinakanipxiwa.
-Jaqinakapax qhuya wali jach’äkan ukjax kimsa arut arst’asiñ yatipxäna.
-Corocorux tunka kantunaniwa.
-Khayanw yaqhip qullasuyu ch’axwäwinakanx uñt’at lurawinakax uñjasiwiyaraki.
-Markachirinakax phunchhäwinakx wal yäqasipxi. Chhiju parläwinakas utjarakiwa.
-Ch’uta thuqhux khayanw uñstawiyatayna.
-Juan Lechín Oquendo, Ismael Montes, Abel Mamani uñt’at jaqinakax uka markanw yuripxatäna.
-Yapump uywamp sarnaqasirinakax janiw markan qamapkitti, alasir aljasirikiw qhathunakar sarapxi.
-Evo Morales Ayma jach’a mallkux qhuy jaktayañatakiw irnaqaski.
J I S K T ’ Ä W I N A K A
1. Kunarsas Corocoro markax utt’ayatäpachana.
Corocoro markax waranqa kimsa qalq patak phisqha tunk suxtan maran yuriwiyi
2. Kawksans Corocoro markax jikxatasi.
Corocoro markax khaysa provincia Pacajes uksa tuqinw jikxatasiraki.
3. Qawqha yatiqañ utas khayanx utji.
Corocoro markanx kimsa yatiqañ utaw utjararaki: Colegio Pedro Kramer, Escuela Ismael Montes, Escuela Vicenta Juariste Eguino.
4. Kuna yach’a ch’axwäwis Corocoro mark jak’an tukuchasiwipacha
Aka mark jak’anx Guerra Federal ch’axwäwix tukuchasiwiyi sasaw sarnaqäwit yatxatirinakax sapxi.
5. Qawqha jaqis Corocoro markanx utxpacha
Corocoro markax tunka payan waranq jaqinakaw utji.
6. Kunans markan jakasirinakax irnaqappacha.
Markan jakasirinakax qhuyan irnaqañ yatipxaraki.
7. Kuna juyranaks satañ yatipxi.
Ch’uqi, siwara yaqhipax jupha, qañawa ukanakakrak satapxi.
8. Kuns Corocoro markanx uywapxi.
Khaya tuqinx iwijanaka, wakanaka, qala kayunakaw jakasipxi, qarwanakax juk’akirakiwa.
9. Kuns yaqha jak’a markanakanx lurapxi.
Gral. Pando, Calari, Caquingora markanakanx istuku janq’u laqw k’iyapxaraki.
10. Kunjams istuk janq’u laq’x lurapxi.
Istuku lurañatakix uraqw qal uñstañapkam allirapxi. Ukatx mä jach’a jirumpiw qal p’iysupxi. Niyak tukuyxasax tinamitamp p’iyar sum irantasaw phallayapxi. Qala niy willtatäx ukapachax jach’ïrinak jisk’a jisk’ jalanuqapxi. Qhiparux jach’a qhiriruw wiysuñatak pirqantapxi. Qhipürux Jisk’a jawq’añanakampiw t’un tukuyapxaraki. Ukatatx k’iyaqañ qallantapxaraki. Niyak tukuqxasax alasirin jutañapakrak suyxapxi.
11 Kunas Supay Jawir sat ñanqha chiqan utjpacha.
Saririnakax khayanx muxsa achunakaw utji sapxiwa.
12. Kunas kuntur Jipiña qullun utji.
Kuntur jipiña qullunx mä qala mallkuw sayasiskaraki
Achoco chiqamx janiw arumax sarnaqañati, lunthatanakaw utji, jaq jiwayapxiri sasaw parlañ yatipxi.
13. Kuns jan chhijchhintañapatakix lurapxi.
Chhixchhi jutk ukjax ch’iyar pullirampiw sunir sunir saram sas khiwisipxi.
14. Khithi uñt’at jaqinakas khayan yuriwiyapxi.
Juan Lechín Oquendo, Ismael Montes, Abel Mamani Marca jupanakaw khayan yuriwiyapxi.
15. kunapachas taqit uñt’at phunchhäwix lurasi.
Taqit uñt’at phunchhäwix tunka phisqhan uru agosto phaxsit saraqkipanw lurasiraki.
16. Kuna phunchhäwis septiembre phaxsit tunka phisqhan ur saraqkipanx luraspacha.
“Tata Wallatïri” sat phunchhäwiw utjaraki.
17. Khithis “Corocoro markan Ch’uta thuqhux uñstawayi” sas sawïpacha.
Antonio Paredes Candia yatxatiriw ukham sawiyaraki.
18.Jichhürunakax kawki chiqanakan “C’huta” thuqhux thuqhusiraki
Jichhürunakax Chukiyawun ukhamarak yaqha chiqanakanw aka thuqhux laqanchayasiraki.
19. Kunarsas Evo Morales jach’a mallkux Corocoro markar puriwiyi.
Pä waranq kimsa qalq marat kimsa ur marsu phaxsit saraqkipanw Evo Morales Aymax jach’a mallkux purt’awiyaraki.
20. Qawqha qullqs qhuyanak jaktayañatakix Evo Morales jach’a mallkux Corocoro markatak churawiyani.
Qalltañatakix kimsa qalq milluna tular ch'uxña qullqinakaw churañatak utji sasaw qhananchawayarakï.


text:
Saminchat jamuqanakax Manila markax Segunda Guerra Mundial ukatx kunjamas qhiparxatayn taqi ukanak uñt'ayi
Manila markax ejército japonés ukamp muyuntataw Segunda guerra Mundialanx jiqhatasina. 1945 uka qallta maranx, tropas estadounidenses ukhamarak felipinankir guerrillero-nakampix alist’apxatanwa filipina markata, mä phaxsi wila wartawi utjatapata. Manila markan, wila wartawi utjatapatx, aka payir markax, q’ala t’unjataw uñjasiwayatana.
Paqall tunk maranak amtasa wila wartawi utjatapatxa, felipina markankir Gobierno-x 2015 maranx portal tuqi walja jamuqanak
ukhamarak vídeos, reportajes, mapas, testimonios ukat yaqha yatiyäwinakamp wila wartaw utjawit uñist’ayawayi. Uka jamuqanakanx
Aka ch'axwäwinx 100,000 jaqiruw jiwayapxatana ukhamarakiw q’ala t’unjata gobierno utanakax jiqhatasïna. Web uka
tuqin yatiyi kunjamas markax wila wartawinxa jiqhatasina:
100 000 Filipinos perished, government buildings lay in ruins—and Manila was Pearl of the Orient no more. The once illustrious city and the Orient’s first cosmopolitan hub that merged the East and West now vanished under piles of debris.
100,000 filipinuw jiwapxi, jilïr marka irpirin jach'a utapax laqayar tukuyatawa ukat Manila markax janiw Perla del Oriente ukhamakqhiti. Kunjamatix ciudad ilustre ukham uñt’atanwa aka markaxa, ñakijay wali uñt’atachinaxa jichhasti laqayar tukutaw jiqhatasiwayi.
Patrimonio europeo de Manila ukax janiw utjxiti chhaqhawayxiw wila wartawi utjatapata(kunatix nayra pachax kimsa patak maraw Filipina markax colonia española uykhamanwa) sasinw web yatiyirix yatiyaraki ukat sarakiwa:
Filipinos lost invaluable articulations of culture and their identity as a people. Government buildings, universities and colleges, churches as well as other institutional landmarks perished along with all the valuables in their possession. Buildings suffered demolition to pave the way for progress. This meant doing away with European architecture in lieu of the functional, American style architecture that inspires some of our buildings today. Only few among the original edifices would remain intact.
Filipinunakax piezas culturales, ukhamarak mä markaxamax identidad apt’asiwayapxiwa. Ukat gobiernunkir jach’a utanakas t’unjataw jiqhatasiwayapxi, ukhamarak jach’a yatxatañ utanaka, cultu utanakasa, uka kipkarakiw instituciones emblemáticos uka utanakax t’unjataw
jiqhatasiwayi q’alpach yanakapampi. Ukhamarakiw qhullthapi, utanakax nayrar sartayañataki. Akax sañ muniwa arquitectura europea turkakipaña yaqha estadounidense ukampi kunjamtix jichhax uñjataki ukhama. Yaqhip nayra utanakakiw jichhurun pachpaski.
Yaqhip saminchat jamuqanaka uñakipt’ama, Manila markax wila wartaw qhipatx kunjamas jiqhatasïna. Yaqhip jamuqanakax jichhatarakiwa:
Aka video
documental tuqinx, amuysnawa kunjam yanqhachatas jiqhatasina aka guerra utjatapatxa:
Ukampirus ejército japonés ukaw wali juchanina walja waranqha jaqinakar jiwayiri, yaqhip historiadores ukanakax juchanchapxanwa ejército estadounidense ukaru, yanqhachatapata utanakaru ukhamarak yaqhip uta qalltatanakarusa, kunatix walja qullqiw inak chhaqhawayi.


text:
Aka yatiyäwix armen Aristegui, Daniel Lizárraga, Rafael Cabrera, Irving Huerta ukat Sebastián Barragán jila kullakanakan lurat Aristegui Noticias (México) jupanakatakiwa, ukat mä amtar puris aka uñakipäwinak yatiyañatak CONNECTAS ukan wiltat uñacht’ayata.
Tiliwisyunat uñjataxa, jichha México marka irpirïk Enrique Peña Nieto wali uñt’at kunaymanir tukuri Angélica Rivera-mpix iyawsäw jaqichasïwipax mä hada siwsäwjamanwa. Ukampirusa, aka jaqichasïwixa janiw thakirjam luraskatanati, kunatix k’arisiwinaka ukhamarak Arquidiócesis Primada taypin tuküwinakaw utjäna.
Aka jaqichasïw lurasiñpatakix jan wali amtanakaw lurasina, kunatix ministerio sacerdotal apnaqäw presbítero José Luis Salinas Aranda aparapxän, kunatix jupax Televisa-tuqin pastorales luräwinak sarantayaskäna, Angélica Rivera nayrïr chachapamp tiliwisyun sarantayir José Alberto Castro jaqichasïw anulañataki layku. Ukw uka markanx Aristegui Noticias ukhamarak riwista Proceso uñachtayapxixa.
Aka jan walt’awix juka urunak Papa Francisco México markar nayrïr purïwipatakiw uñstixa, khititix jichhürux waranqan waranqanakampiw katuqatäna ukhamarak marka irpir Enrique Peña Nieto jupampisa, aka marka irpirixa janiw aka imantäwinak yatisiñ munkänt kunjamatix yatiyirinakax CONNECTAStuqin yatiykipapxana.
Kunapachati aka jaqichasïwix luraskanxa, jaqinakat yatiyir riwistanakax aka jaqichasïwit walpinw yatiyapxan uñacht’ayapjanxa, aka jaqichasïwix 27 urunak saraxkipan lapaka phaxsit 2010 maran Toluca catedral-an lurasina. Aka jaqichasïwix marka irpirïñatak chhijlläwir sarantañatakiw wal tiliwisyun taypin ch’amanchatäna, ukampirusa, jaqichasïwixa nayrjaw lurasina, ukatw Tribunal de la Rota Romana, Vaticano-tuqitxa, aka jaqichasiwirux “justisya jach’a tukuwjamaw” amuyarakixa.
Yupaychañ uta apnaqirinaka, Santa Sede sarantayirinak ukhamarak Enrique Peña Nieto pachpaxa, kunapachati Estado de México irpirïkanxa, aka jan wali sarantäw Angélica Rivera nayrïr jaqichasïw yupaychañ utat anula-ñatakix yatipxanwa. Taqpach laphinak apsüw jichhür México irpirir jaqichasiñpatakixa, padre Salinas Aranda sarantäwip mayjt’ayawayi, khititix taypi sata phaxsiw chhaqtawayxi, jan khitin ist’ata mayiwinakapa, kunatix religioso jakäwipax janiw sarantkänt thakiparjamaxa.
Qhip qhipax padre Salinas jupax mä qilqaw Papa Francisco-r yanapap mayisin akham apayäna:
Lo hago con el corazón en la mano y movido por la enorme confianza en la misericordia que le distingue. Pongo confiadamente en su corazón de padre y pastor esta situación que me agobia”.
Chuymaxan ampar uskusis ukhamarak kunjamatix jumax wali llamp’u chuymanjam uñt’atataxa. Juman irpir chuymamaruw aka chuyma ch’allxtayir jan walt’aw uchta
Ukapachpan sacerdote-x sarakïnwa:
Esta misiva tiene varias intenciones. La fundamental es hacer aclaraciones necesarias para resarcir mi persona en el ejercicio del ministerio sacerdotal, frente a infundios y calumnias por las que me he visto sometido a la sanción canónica y en las que se encuentran involucradas personas que pertenecen a la jerarquía de la Iglesia, así como otras pertenecientes en activo a instancias políticas”.
Aka qilqäwix walja amuyunakaniwa. Wali suti askiwa nayar ñanqhachäwinak ministerio sacerdotal-tuqin luräwin qhanañchaña ukat q’umak mistsuñataki, kunatix nayax sanción canónica ukampiw taripayatäta, ukhamañpatakix Yupaychañ uta jilïr apnaqirinaka, ukhamarak k’uk’u jaqinakaw uka taypinkapxi.
Qilqatanakapanxa, padre Salinas jupax sumw amuyan aka kullaka Angélica Rivera jilata José Alberto Castro-mp jaqichasïw anula-siñpatakix “mayni jaqiwa” wal uka mayina, ukhamat aka kullaka Angélica Rivera-x qhispin jaqichasiñatak Enrique Peña Nieto jupampi, jichhürunak México marka irpiri.
Angélica Rivera-mp José Alberto Castro-mpix 90 maranakat jan jaqichasis jakakpxanxa. Jupanakax kimsa phuchhanakanipxiwa: Sofía (1996), Fernanda (1999) ukhamarak Regina (2005) maranakan yuritanaka.
2008 maraxa, Rivera-mp Castro-mpix jaljtäw civil taypit rixintapxana. 2009 marax kunaymanir tukuri jaqichasiw anula-ñ achuqa phaxsin mayismachakitänaxa. 19 urunak saraxkipan llamayu phaxsitx uka pacha maratxa, Tribunal de la Arquidiócesis ukaxa, Rivera-mp Castro-mpi jaqichasïw anuläna, janiw walikit sasina, playa-n ceremonia luräws ukhamaraki anuläna.
Mä aruskipäw-sikt’äwin, kullaka Riverax sarakinwa:
Después de mi divorcio civil, pedí la anulación de mi matrimonio por la Iglesia y hasta entonces me enteré de que la Iglesia no puede hacer válido el supuesto matrimonio de la iglesia de Fátima porque no se corrieron amonestaciones, en la ceremonia del 2 de diciembre no hubo anillo, no hubo lazo y, por si fuera poco, el padre de la iglesia de Fátima que firmó el acta no tenía permiso para celebrar el sacramento.
Civil-tuqit jaljatäwitatxa, Yupaychañ utat jaqichasïw anuläw mayta, ukatatw Yupaychañ utax jan jaqichasïw thakirjam luraskäspant ukham uñakipapxatan uka yatiskta, kunatix janiw laphinak luräwinakax thakiparjam 2 urunak saraxkipan jallu qallta phaxsin luraskänti, janiw surtijax utjkänti, janiw jaqichasïwijix utjkänti, ukatatsa, Fátima yupaychañ uta padre-xa, khititix rixintkän jaqichasïwx janiw jaqichasïw lurañatak iyaw sawinïkanti.
Kunapachati anulaskanxa, Arquidiócesis-ax mä taripayäw padre Salinas jupar qallantäna, khitirutix wal mä misa acción de gracias urun luras laykukiw wal taripayäna, ukampirus janiw kuns padre Ramón García López juparux kuns lurkänti, kunatix aka padre-w Rivera-mp Castro-mpirux Fátima Yupaychañ utanx jaqichanxa, jichhürunakax ministerio luraskakiwa.
Akan uñakipm kunjamans Angélica Rivera jaqichasïwix amuyañataki ukhamarak kunjamas anuläsin Enrique Peña Nieto-mpi jaqichasiñpatakixa.
Aka yatiyäw taqpach ullarañatakix akar limintam:


text:
Kirguistán markan Issyk-Kul qutapamp chuym qhanart'ayasima
Tian-Shan qullun laram nayrapax Kirguistán markanx ukhamarak llaxllsut qullunakamp muyuntki ukanakax mar marawnayrja Unión Soviética markankir uñjir saririnakan sarañ munatayritayna. Jichhax jumax mä llamt’aw video ukan uñjt’as musphart’asmaxa.
Issyk-Kul, ukax inti jalst Kirguistán markanaw Titikak qutxankir uraqpachats inti jach’a quta qullunakax jikxatasiwayi, aqu aqu umathiyanaka patukhamarak thaya umanakapan tuyuñata juk’amp munasit jikxatasi, ukax willka kuti phaxsi qalltatpach sata qallta mayir urunak saraxkipankama.
Juk’ampirus vídeo producido por el colectivo creativo Photosafari.KZ con base en Kazajistán ukanxa, juk’ampinakaw utjatapajaniw ukakikatapati ukhamaw uñacht’ayi. k’uchirt’asim!
Jichha Asia Central & Cáucaso Histuryanaka
-
-
5 sata qallta phaxsi 2017Azerbaiyán
Amuyumanx laxrachinunak apanaqtati, ¡Lezgui arun yant’apxañäni!
-
Aruskipäwimp qallantama
Categoria-naka
Uraqpachan yatiy
Jichha amuy qillqatanaka
Global Voices: Taqichiqatapxtwa, juk'amp sarantañatak yanapt'apxita
Wali askipuniw uraqpachan ukham may may markanakatpach irnqt'añaxa. Muy interesante trabajar sin importar las fronteras...
Anatäwin “gooooooool” qhichwa arun uñt'ayäwipa
Wali kust'atapuniwa. Muy interesante en idioma Quechua.
Yanapt’asiw amtax uraqpachat aynacht’at ayllunanakan janïr jan walt’äwinak purinkipan mapanak luri
El Proyecto es muy interesante, me dio gusto de traducir al Aymara. Pues que siga adelante...
YanapirinakaTaqpach yanapirinakar uñjama »
Audio
Phaxsin qillqatanaka
- chinuqa phaxsi 2018 1 Qillqata
- jallu qallta phaxsi 2017 1 Qillqata
- lapaka phaxsi 2017 2 Qillqatanaka
- taypi sata phaxsi 2017 4 Qillqatanaka
- sata qallta phaxsi 2017 2 Qillqatanaka
- lakan phaxsi 2017 6 Qillqatanaka
- willka kuti phaxsi 2017 2 Qillqatanaka
- mara t'aqa phaxsi 2017 6 Qillqatanaka
- llamayu phaxsi 2017 8 Qillqatanaka
- qasäwi phaxsi 2017 3 Qillqatanaka
- achuqa phaxsi 2017 5 Qillqatanaka
- anata phaxsi 2017 7 Qillqatanaka
- chinuqa phaxsi 2017 7 Qillqatanaka
- jallu qallta phaxsi 2016 7 Qillqatanaka
- lapaka phaxsi 2016 1 Qillqata
- taypi sata phaxsi 2016 7 Qillqatanaka
- lakan phaxsi 2016 8 Qillqatanaka
- willka kuti phaxsi 2016 7 Qillqatanaka
- mara t'aqa phaxsi 2016 3 Qillqatanaka
- llamayu phaxsi 2016 6 Qillqatanaka
- qasäwi phaxsi 2016 4 Qillqatanaka
- achuqa phaxsi 2016 2 Qillqatanaka
- anata phaxsi 2016 6 Qillqatanaka
- chinuqa phaxsi 2016 12 Qillqatanaka
- jallu qallta phaxsi 2015 5 Qillqatanaka
- lapaka phaxsi 2015 6 Qillqatanaka
- taypi sata phaxsi 2015 9 Qillqatanaka
- sata qallta phaxsi 2015 10 Qillqatanaka
- lakan phaxsi 2015 7 Qillqatanaka
- willka kuti phaxsi 2015 12 Qillqatanaka
- mara t'aqa phaxsi 2015 9 Qillqatanaka
- llamayu phaxsi 2015 7 Qillqatanaka
- qasäwi phaxsi 2015 8 Qillqatanaka
- achuqa phaxsi 2015 4 Qillqatanaka
- anata phaxsi 2015 6 Qillqatanaka
- chinuqa phaxsi 2015 4 Qillqatanaka
- jallu qallta phaxsi 2014 5 Qillqatanaka
- lapaka phaxsi 2014 6 Qillqatanaka
- taypi sata phaxsi 2014 9 Qillqatanaka
- sata qallta phaxsi 2014 5 Qillqatanaka
- lakan phaxsi 2014 11 Qillqatanaka
- willka kuti phaxsi 2014 4 Qillqatanaka
- mara t'aqa phaxsi 2014 5 Qillqatanaka
- llamayu phaxsi 2014 11 Qillqatanaka
- qasäwi phaxsi 2014 9 Qillqatanaka
- achuqa phaxsi 2014 6 Qillqatanaka
- anata phaxsi 2014 11 Qillqatanaka
- chinuqa phaxsi 2014 11 Qillqatanaka
- jallu qallta phaxsi 2013 6 Qillqatanaka
- lapaka phaxsi 2013 5 Qillqatanaka
- taypi sata phaxsi 2013 4 Qillqatanaka
- sata qallta phaxsi 2013 11 Qillqatanaka
- lakan phaxsi 2013 11 Qillqatanaka
- willka kuti phaxsi 2013 12 Qillqatanaka
- mara t'aqa phaxsi 2013 6 Qillqatanaka
- llamayu phaxsi 2013 11 Qillqatanaka
- qasäwi phaxsi 2013 17 Qillqatanaka
- achuqa phaxsi 2013 19 Qillqatanaka
- anata phaxsi 2013 19 Qillqatanaka
- chinuqa phaxsi 2013 16 Qillqatanaka
- jallu qallta phaxsi 2012 14 Qillqatanaka
- lapaka phaxsi 2012 15 Qillqatanaka
- taypi sata phaxsi 2012 14 Qillqatanaka
- sata qallta phaxsi 2012 14 Qillqatanaka
- lakan phaxsi 2012 16 Qillqatanaka
- willka kuti phaxsi 2012 15 Qillqatanaka
- mara t'aqa phaxsi 2012 10 Qillqatanaka
- llamayu phaxsi 2012 14 Qillqatanaka
- qasäwi phaxsi 2012 17 Qillqatanaka
- achuqa phaxsi 2012 13 Qillqatanaka
- anata phaxsi 2012 9 Qillqatanaka
- chinuqa phaxsi 2012 14 Qillqatanaka
- jallu qallta phaxsi 2011 15 Qillqatanaka
- lapaka phaxsi 2011 11 Qillqatanaka
- taypi sata phaxsi 2011 12 Qillqatanaka
- sata qallta phaxsi 2011 13 Qillqatanaka
- lakan phaxsi 2011 19 Qillqatanaka
- willka kuti phaxsi 2011 13 Qillqatanaka
- mara t'aqa phaxsi 2011 14 Qillqatanaka
- llamayu phaxsi 2011 14 Qillqatanaka
- qasäwi phaxsi 2011 13 Qillqatanaka
- achuqa phaxsi 2011 15 Qillqatanaka
- anata phaxsi 2011 16 Qillqatanaka
- chinuqa phaxsi 2011 8 Qillqatanaka
- jallu qallta phaxsi 2010 12 Qillqatanaka
- lapaka phaxsi 2010 8 Qillqatanaka
- taypi sata phaxsi 2010 2 Qillqatanaka
- sata qallta phaxsi 2010 2 Qillqatanaka
- lakan phaxsi 2010 5 Qillqatanaka
- willka kuti phaxsi 2010 2 Qillqatanaka
- qasäwi phaxsi 2010 1 Qillqata
- achuqa phaxsi 2010 4 Qillqatanaka
- anata phaxsi 2010 2 Qillqatanaka
- jallu qallta phaxsi 2009 4 Qillqatanaka
- lapaka phaxsi 2009 3 Qillqatanaka
- taypi sata phaxsi 2009 2 Qillqatanaka
- sata qallta phaxsi 2009 1 Qillqata


text:
Aymara aruta aruskipasixañäni
Nayaxa aymara jaqjama, taqpacha wawanakaru, jaqinakaru sapxama; jichhurunaka waranqa waranqa nayra aymara jakañtuqita amuyt’apxañäni, sasina.
Ukhamaraki jumanakaxa ancha suma jiskht’asipxma, jach’a achachilanakaru, awichanakaru jupanakawa kunjamasa nayra pacha jiwasa ... jaqinakaxa wali suma utjasipxirïtayna, jani kunatsa p'inqasisa. Ukatpi, jichhüruna taqpacha jiwasanakaxa, jälla ukhama suma jilani sullkanjama sartasipxañasawa. Janiwa kuna jaqi masisaru ajlliñäkaspati.
Ukhamaraki jallällt’ata, taqi chuymajampi, aka chacha warminakaru, taqi jiwasa jaqinakaru, aka aymara qillqatanakaru. Ukhama qilqata uñjasa jiwasa jaqinakaxa k’uchisipxaniwa. Janiwa, qawqha jaqinakasa, aymara qillqaña yatipxkiti.
Jiwasati qillqaña katjañäni ukjaxa, kunjamänsa nayra pacha achahilanakasaxa, kunjamsa markasa suma apnaqapxirïtayna, ukhamaraki wali suma jupanakpura utjasipxirïtayna. Jani q’iwsasisa, jani p'inqasisa, jaqi masinakaru sumana uñjasa.
Taqpacha imilla wawanaka, yuqalla wawanaka, akata qhiphana sumana utjasiña utjpana, sasa. Ukanaka jumanakaxa ancha amuyt’apxma, uka suma jakañaxa jichhakamasa janiwa atipt'atäkiti.
Ukaxa, kunaymana luratanakaxa janiwa jumanakatakikïti, janikucha ukaxa taqpacha aka pachankiri jaqinakatakiwa.
¡Jallalla Aymara marka!
¡Jallalla Awiya Yala!
(Qillqiri: Germán Maidana Murillo)
Foto: Junji.gob.cl